title: Jens

text: Suomessa Jens-nimisiä henkilöitä on Väestörekisterikeskuksen tietojen mukaan ollut vuoden 2009 loppuun mennessä noin 1500. Jensin nimipäivä on suomenruotsalaisen kalenterin mukaan 24. kesäkuuta.


title: Taraji P. Henson

text: Taraji Penda Henson (s. 11. syyskuuta 1970 Washington, DC) on yhdysvaltalainen näyttelijä.


title: Taraji P. Henson

text: Henson tunnetaan parhaiten rooleistaan elokuvassa "Benjamin Buttonin uskomaton elämä" (2008) ja televisiosarjassa "Kohde". Ensinmainitusta hänet valittiin myös parhaan naissivuosan Oscar-ehdokkaaksi. Vuonna 2015 hänet palkittiin Golden Globella pääroolistaan draamasarjassa "Empire". Vuonna 2016 Henson näytteli pääosaa draamakomediassa "Hidden Figures – varjoon jääneet".


title: Carlo Costly

text: Carlo Yaír Costly Molina (s. 17. heinäkuuta 1982 San Pedro Sula, Honduras) on hondurasilainen jalkapalloilija. Pelipaikaltaan hän on hyökkääjä. Costly edustaa hondurasilaista Real Españaa.


title: Gaius Charles

text: Gaius Charles (s. 2. toukokuuta 1983 Manhattan, New York) on yhdysvaltalainen näyttelijä.


title: Gaius Charles

text: Charles tunnetaan parhaiten rooleistaan televisiosarjoissa "Unelmien kentät" sekä "Greyn anatomia". Lisäksi hän on näytellyt useissa pienemmissä rooleissa eri sarjoissa sekä elokuvissa.


title: Gaius Charles

text: Charles on nimetty antiikin Rooman diktaattori Gaius Julius Caesarin mukaan.


title: Minka Kelly

text: Minka Dumont Kelly (s. 24. kesäkuuta 1980 Los Angeles, Kalifornia) on yhdysvaltalainen näyttelijä.


title: Minka Kelly

text: Kelly tunnetaan parhaiten rooleistaan televisiosarjoissa "Unelmien kentät" ja "Almost Human". Hän näytteli presidentti John F. Kennedyn vaimoa Jacqueline Kennedyä vuoden 2013 elokuvassa "The Butler".


title: Minka Kelly

text: Kelly esiintyy myös Maroon 5 -yhtyeen ”One More Night” -kappaleen musiikkivideolla. Hän on ääninäyttellyt "" North-nimistä hahmoa.


title: Cissukupuolisuus

text: Cissukupuolinen tai cis-sukupuolinen tarkoittaa henkilöä, joka kokee sukupuoli-identiteettinsä vastaavan syntymässään määriteltyä sukupuolta. Cissukupuolinen henkilö voidaan määritellä ihmisenä, joka ei ole transsukupuolinen, intersukupuolinen tai muunsukupuolinen. Täten cissukupuoliset muodostavat enemmistön kaikista ihmisistä. Cissukupuolinen ihminen voi olla mies eli "cismies" tai nainen eli "cisnainen".


title: Cissukupuolisuus

text:
Latinan etuliite "cis-" tarkoittaa ”tällä puolella” tai ”samalla puolella”. Se on vastakohta latinan etuliitteelle "trans-". Termi luotiin transkeskustelussa
vähentämään sitä oletusta, että jokaisen henkilön sukupuoli-identiteetti vastaisi hänelle syntymässä määriteltyä sukupuolta. Tätä vallitsevaa olettamusta kutsutaan cisnormatiivisuudeksi.


title: Cissukupuolisuus

text: Suomenkielinen cissukupuolisen nimitys on johdettu englanninkielisestä termistä "cisgender". Englannin kielessä termi on saanut alkunsa 1990-luvun trans-aktivistien kirjoituksista. Tämän jälkeen termiä on käytetty 2000-luvulla ihmisen sukupuolta käsittelevässä tieteellisessä kirjallisuudessa. Cissukupuolisen käsitettä on myös arvosteltu. Eräät sosiologit esimerkiksi ovat pitäneet ei-transsukupuolisen (engl. "nontransgender") käsitettä parempana. Suomen kielessä cissukupuolisuuden käsitettä ovat käyttäneet monet seksuaali- ja erityisesti sukupuolivähemmistöjen järjestöt julkaisuissaan, ja 2010-luvulla jonkin verran myös muu suomenkielinen media.


title: Brains (Transformers)

text: Brains on Transformers-universumissa esiintyvä Autobotti. Hahmo esiintyi ensimmäisen kerran vuonna 2011 elokuvassa "".


title: Brains (Transformers)

text: Michael Bayn ohjaamiin "Transformers"-elokuviin pohjautuvien sarjakuvien mukaan Brains oli alun perin Decepticon Shockwavelle kuulunut aivoyksikkö, joka pakeni luojiensa käsistä. Hän päätyi lopulta Sam Witwickyn ja Carly Spencerin luokse. Brainsin äänenä elokuvissa on Reno Wilson, joka oli aiemmissa elokuvissa Decepticon Frenzyn ja Autobotti Mudflapin ääninä.


title: Brains (Transformers)

text: Elokuvassa "" Brains asuu Wheelien tavoin edelleen Samin ja Carlyn luona Washingtonissa, koska eivät kykene taistelemiseen kuten muut Autobotit. Hän muuntautuu Lenovo ThinkPad Edge -kannettavaksi. Hän auttaa Samia, Simmonsia ja Dutchia jäljittämään Decepticoneilta piileskeleviä kosmonautteja ja paikantaa nämä Atlantic Cityyn.


title: Brains (Transformers)

text: Kun Sentinel Prime määrää Autobotit karkotettaviksi Maasta, hän ja Wheelie joutuvat heikkoudestaan huolimatta lähtemään myös. He osallistuivat Chicagon taisteluun ja onnistuivat sabotoimaan yhden Decepticonien komentoaluksista ja pelastivat siten Bumblebeen, Ratchetin, Sideswipen ja n henget. Alus teki pakkolaskun, mutta Wheelie ja Brains selvisivät.


title: Brains (Transformers)

text: Brains esiintyy elokuvassa "Transformers – Tuhon aikakausi", jossa KSI piti häntä vankina ja pakotti tulkitsemaan tietoa Megatronin ja muista kukistetuista transformereista tiedon keräämiseksi. Brains oli menettänyt toisen jalkansa ja käytti siksi kävelykeppiä.


title: Brains (Transformers)

text: Brainsin avulla KSI sai tiedon cybermuuntamiseen käytettävien "Siementen" olemassaolosta. Hän kuitenkin sai selville, että Galvatronin uudeksi kehokseen vallannut Megatron aikoi käyttää sitä saadakseen metallia uuden Decepticon-armeijan rakentamiseen. Katkerana KSI:n työntekijöille hän ei kertonut siitä heille, mutta hän kertoi tästä muille Autoboteille ja näiden ihmisliittolaisille päästyään vapaaksi.


title: Staffpoint

text: StaffPoint-konserni on suomalainen vuokratyövoimaa tarjoava yritys, joka toimii Suomessa lähes 20 toimipaikassa. Lisäksi konsernilla on yhtiöt Virossa, Espanjassa ja Liettuassa.


title: Staffpoint

text: Konsernin kuusi palvelualuetta ovat rekrytointi, henkilöstövuokraus, henkilöstövalmennus, työllistämis- ja urapalvelut, HR-asiantuntijapalvelut ja konsultointi sekä HR-prosessien hallintatyökalut. Staffpoint on perustettu vuonna 2002. Konserniyhtiöihin lukeutuvat StaffPoint Oy:n lisäksi mm. valmennus- ja koulutusyhtiö Spring House Oy sekä HR-ohjelmistoratkaisuja kehittävä Saima Soft Oy. Konsernin juuret ulottuvat jo 1970-luvulle.


title: Staffpoint

text: StaffPoint-konsernin liikevaihto on noin 125 miljoonaa euroa. Sen palveluksessa työskentelee lähes 350 toimihenkilöä (rekrytointikonsultteja, johdon suorahakuun erikoistuneita headhuntereita, asiakkuuspäälliköitä, kouluttajia, valmentajia sekä HR-prosessien ja työkalujen muita ammattilaisia) sekä noin 12 000 vuokratyöntekijää kuuden-seitsemän eri toimialan operatiivisissa tai asiantuntijatehtävissä.


title: Staffpoint

text: Konsernin pääomistajana on 1.12.2017 alkaen ollut pääomasijoitusyhtiö Sponsor Capital ja muina omistajina työeläkeyhtiö Varma sekä liiketoimintajohto/avainhenkilöt. StaffPoint-konsernin hallituksen puheenjohtaja on Sponsor Capitalin partner Juuso Kivinen. StaffPoint kuuluu Elinkeinoelämän Keskusliittoon kuuluvan Henkilöstöpalveluyritysten liittoon sekä on myös Reiluja Vuokratöitä -auktorisoitu henkilöstöpalveluyritys.


title: Elokuutio

text: Elokuutio (lat. "eloquentia") tarkoittaa sujuvaa ja vakuuttavaa puhetapaa. Sen avulla voidaan ilmaista voimakkaita tunteita vaikuttavalla kielenkäytöllä ja niin, että puheen vastaanottaja vakuuttuu. Sana on suomeksi esiintynyt Aatos Ojalan kirjallisuudentutkimuksen sanakirjassa..


title: Bakary Gassama

text: Bakary Papa Gassama (s. 10. helmikuuta 1979) on gambialainen jalkapallotuomari, joka on toiminut kansainvälisen jalkapalloliiton FIFA:n tuomarina vuodesta 2007 asti.


title: Bakary Gassama

text: Vuoden 2012 kesäolympialaisten jalkapalloturnauksen finaalissa Gassama toimi neljäntenä erotuomarina. Hän tuomitsi myös vuosien 2012 ja 2013 Afrikan-mestaruuskilpailuissa. FIFA valitsi Gassaman yhdeksi tuomariksi vuoden 2014 maailmanmestaruuskilpailuihin Brasiliaan. Gassaman ensimmäinen ottelu turnauksessa oli alkulohkon päätöskierroksen ottelu Alankomaat-Chile, jonka Alankomaat voitti 2-0. Vuoden 2015 Afrikan-mestaruuskilpailuissa Gassama tuomitsi finaalin Norsunluurannikon ja Ghanan välillä.


title: Bakary Gassama

text: 184 senttimetriä pitkä Gassama harrastaa jalkapalloa.


title: Berliinin ooppera

text: Berliinin ooppera () voi tarkoittaa seuraavia:


title: Moottoripyöräilyn Sveitsin Grand Prix 1949

text: Sveitsin Grand Prix oli ratamoottoripyöräilyn MM-sarjan kauden toinen osakilpailu. Se ajettiin 3. heinäkuuta Circuit Bremgartenin radalla.


title: Moottoripyöräilyn Ulsterin Grand Prix 1949

text: Ulsterin Grand Prix oli ratamoottoripyöräilyn MM-sarjan kauden viides osakilpailu, ja 350cc-luokan kauden viimeinen kilpailu. Se ajettiin 20. elokuuta Clady Circuitilla.


title: Nikolai Fomenko

text: Nikolai Vladimirovitš Fomenko (s. 30. huhtikuuta 1962 Leningrad, Neuvostoliitto) on venäläinen muusikko, koomikko, autourheilija, Marussia Motorsin perustaja ja johtaja vuosina 2007-2014 sekä Marussia F1 Teamin suunnittelujohtaja.


title: Nikolai Fomenko

text: Muusikon uransa Fomenko aloitti 80-luvulla laulajana ja kitaristina venäläisessä yhtyeessä nimeltä Secret. Yhtye oli 80-luvun puolivälin mailla hyvin suosittu Neuvostoliitossa. Näyttelijänä Fomenko on ollut roolissa yhdeksässä komediaelokuvassa, joista ensimmäinen on vuodelta 1983 ja viimeisin vuodelta 2008. Fomenko on luonut uraa myös TV-persoonana. Hän esiintyi venäläisessä suositussa musiikkisarjassa nimeltä "Staryye Pesni o Glavnom". Hän on myös ollut Venäjän version Top Gearista juontajana ja johtohahmona.


title: Nikolai Fomenko

text: Venäläinen journalisti Vladislav Listjev kutsui Fomenkon vuonna 1994 TV-show´hunsa autokilpailuun. Myöhemmin Fomenko aloitti harjoittelemaan autourheilua ja hän kilpailikin kaudesta 2000 kauteen 2005 FIA GT Championshipissä. Fomenko sijoittui sarjan yhteispisteissä parhaimmillaan seitsemänneksi kaudella 2004. Hän osallistui myös kaksi kertaa Le Mansin 24 tunnin ajoon, vuosina 2004 ja 2005. Fomenkon autokunnan paras sijoitus Le Mansissa oli 17. vuonna 2005.


title: Nikolai Fomenko

text: Vuonna 2007 Fomenko perusti ystäviensä Andrei Tsheglakovin ja Jefim Ostrovskiyn kanssa urheiluautoja valmistaneen Marussia Motorsin. Yhtiö oli ensimmäinen laatuaan Venäjällä. Se valmisti kolme automallia; Marussia B1:n, B2:n ja F2:n. F2:sta tuotettiin myös Suomessa. Marussia Motors lakkautettiin seitsemän vuoden toimimisen jälkeen vuonna 2014. Tätä ennen Fomenko oli kuitenkin ehtinyt saada Marussian F1-talli Virgin Racingin pääsponsoriksi ja kaudesta 2012 asti tämä talli on tunnettu nimellä Marussia F1 Team. Nykyisin Fomenko toimii tallin suunnittelujohtajana.


title: Nikolai Fomenko

text: Fomenko on naimisissa näyttelijätär Maria Golubkinan kanssa ja heillä on kaksi tytärtä: Anastasia ja Ekaterina ja yksi poika, Ivan.


title: John Booth (täsmennyssivu)

text: John Booth on seuraavien henkilöiden nimi:


title: Ian

text: Ian on miehen etunimi, skotlantilainen muunnos nimestä Johannes. Kirjoitusmuoto "Ian" on syntynyt Skotlannissa skotin ja englannin kielissä 1800-luvun lopulla. Nimi kirjoitettiin sitä ennen Skotlannin gaelissa muodossa "Iain", ja se on mahdollisesti syntynyt irlantilaisesta nimestä "Eoin", joka puolestaan on latinankielisen nimen "Ioannes" muunnelma. Skandinavian maissa sitä vastaa muoto Jan.


title: Ian

text: Suomessa Ian-nimisiä henkilöitä on Väestörekisterikeskuksen tietojen mukaan ollut vuoden 2009 loppuun mennessä noin 500. Vuodesta 2015 lähtien Ianin nimipäivä on suomenruotsalaisen kalenterin mukaan 24. kesäkuuta.


title: Inari Niemi

text: Inari Niemi (s. 28. lokakuuta 1978 Helsinki) on suomalainen elokuvaohjaaja ja käsikirjoittaja. Hänen tunnetuimmat ohjaustyönsä ovat joulukuussa 2012 ensi-iltansa saanut dokumenttielokuva poplaulaja Robinista sekä elokuussa 2014 ensi-iltansa saanut, Niemen ensimmäinen pitkä näytelmäelokuva, "Kesäkaverit".


title: Inari Niemi

text: Niemi on naimisissa ja hänellä on kaksi lasta. Hänen siskonsa on runoilija Juuli Niemi ja isä elokuvaohjaaja Raimo O. Niemi.


title: Booth

text: Booth on muun muassa seuraavien henkilöiden sukunimi:


title: Mundari

text: Mundari on austroaasialainen kieli, jota puhutaan Itä-Intiassa, Bangladeshissa ja Nepalissa. Kieltä puhuu äidinkielenään noin kaksi miljoonaa ihmistä, mutta sillä ei ole virallista asemaa missään maassa. Mundarin lähin sukukieli on santali.


title: Mundari

text: Mundaria voidaan kirjoittaa neljällä eri kirjoitusjärjestelmällä. Bangladeshissa ja Länsi-Bengalissa käytetään bengalilaista kirjaimistoa, Nepalissa, Biharissa ja Jharkhandissa pääasiallinen kirjaimisto on devanagari, ja Orissassa käytetään yleisesti orijalaista kirjaimistoa. Koillis-Intian kristityt kirjoittavat mundaria pääasiassa latinalaisilla kirjaimilla.


title: Tyypillinen kampakeramiikka

text: Tyypillinen kampakeramiikka eli varsinaiskampakeramiikka () on kivikautisen keramiikan tyylisuunta, joka on kehittynyt Venäjän Karjalassa ja on levinnyt Fennoskandiaan, Itä-Baltiaan ja muualle Luoteis-Venäjälle. Aikaansa nähden tyypillinen kampakeraaminen kulttuuri oli loistavin kulttuurivaihe, mitä itämerensuomalainen alue on esihistoriassa luonut ja myös ainoa joka levisi koko itämerensuomalaiselle alueelle.


title: Tyypillinen kampakeramiikka

text: Tyypillinen kampakeramiikka kuuluu kampakeramiikan tradition läntiseen ryhmään. Sitä käyttivät metsästäjä-keräilijät, jotka vaihtoivat oman keraamisen tyylisuuntansa tähän uuteen tyylisuuntaan ja omaksuivat sen mukana muitakin kulttuurielementtejä. Suomalaisessa kirjallisuudessa siitä käytetään lyhennettä "Ka II". Lisänumerolla 1 ja 2 viitataan sen vanhempaan ("Ka II,1" tai "Ka II:1") ja nuorempaan ("Ka II,2" tai "Ka II:2") vaiheeseen. Tyypillistä kampakeramiikkaa valmistettiin koko levinneisyysalue huomioiden noin 4500−3100 eaa., josta Suomessa noin 4100−3500 eaa..


title: Tyypillinen kampakeramiikka

text: Tyypillisessä kampakeramiikassa säilyi monet varhaiskampakeramiikan valmistustavat ja tyyliominaisuudet. Astiat valistettiin pohjakappaleen ympärille kiinnittäen siihen kiertäen kaulittuja 4−6 cm leveitä savinauhoja, joita siveltiin kiinni toisiinsa. Ruukkujen pohjat muotoiltiin pyöreiksi tai suipoiksi, jolloin ruukun yleinen muoto muistutti katkaistua kananmunaa. Seinämät nousivat suoraan ylös tai ne kallistettiin hieman sisällepäin. Koristelussa käytettiin kampaleimoja ja kuoppia, jotka kattoivat pohjan, seinämän ja reunankin. Pieniä astioita ja kuppeja on säilynyt vähän, mutta tasapohjaiset astiat ovat olleet harvinaisia. Yleensä astiat olivat varsin suuria. Esimerkiksi Liedosta löytyi suuren astian kappaleet, joiden perusteella on voitu rekonstruoida astian dimenssiot: se oli yli 40 cm korkea, suuaukko oli halkaisijaltaan 54 cm, astian tilavuus oli noin 72 litraa ja astia oli painanut yli kymmenen kilogrammaa.


title: Tyypillinen kampakeramiikka

text: Saviainekseen sekoitettiin enemmän hiekkaa ja vähemmän kivimurskaa, mutta yhteensä sitä laitettiin säästeliäämmin kuin varhaiskampakeramiikassa. Virossa sekaan lisättiin myös rikkoutuneiden astioiden murskaa. Astian seinämää saatettiin kallistaa hieman sisällepäin niin, että astiasta tuli suustaan keskiosaa hieman kapeampi. Suuaukon reuna vahvistettiin lisäämällä reunan sisäosaan savea, jotta esimerkiksi astian nostaminen kävi helpommaksi. Savi annettiin poltettaessa hapettua riittävän pitkään, mikä näkyi vaalean ruskeana tai punertavana värinä. Väri johtui saven joukossa olevan raudan hapettumisesta.


title: Tyypillinen kampakeramiikka

text: Astiat koristeltiin pääasiassa kahdella leimaelementillä: kampaleimalla ja kuopilla. Kuopat olivat aiempaa suurempia ja syviä. Muitakin kuvioita saatettiin käyttää, kuten soikeita kampaleimoja, pisteviivoja ja urapainanteita. Tiheään painetuista rinnakkaisita leimoista muodostettiin kuvioita, joita olivat esimerkiksi viistot vierekkäiset kampaleimat, kampaleimoista tehtyjä nelikulmioita tai kuusenoksa-kuviot. Kutakin koristekuviota sovellettiin vaakasuuntaisna vyöhykkeinä, jotka eivät sekoittuneet tai leikanneet toisiansa. Esimerkiksi kampaleimavyöhykkeen alapuolelle saatettiin painaa peräkkäisten kuoppien rivi.


title: Tyypillinen kampakeramiikka

text: Huippu- eli geometriseksi tyyliksi (Ka II:1b) kutsutaan sitä tyylisuuntaa, jossa geometristen kuvioiden osuus korostui edelleen ja sai uusia aiheita koristelussa. Huipputyyli sijoittuu vanhemman vaiheen loppupuoliskoon.


title: Tyypillinen kampakeramiikka

text: Eteenkin Saimaan ympäristössä saven sekoitteena käytettiin myös asbestikuituja, murskattua kiillettä, kotiloiden kalkkikuorta ja muuta orgaanista ainetta. Tätä keramiikan traditiota kutsutaan asbestikeramiikaksi. Orgaaninen aine paloi astian polttamisen yhteydessä, jolloin astian seinämä jäi huokoiseksi.


title: Tyypillinen kampakeramiikka

text: Kampaleimat painettiin aiempaa harvemmin niin, että niiden väliin jäi enemmän tyhjää tilaa. Koristelu monipuolistui ja leimoista muodostettiin mutkikkaampia kuvioita, kuten sik-sakkia, ristejä, vinoneliöitä, kolmioita, kulmavyöhykkeitä, ihmis- ja lintuhahmoja. Lintuaiheita on löydetty esimerkiksi Kokemäen Pispasta, Euran Kolmhaarasta, Viron Akalista, Lommiksesta ja Valmasta. Nuoremmassa tyylissä leimat ei enää painettu niin syvälle ja kampaleimat ohenivat. Astioita saatettiin maalata punaiseksi tai mustaksi.


title: Tyypillinen kampakeramiikka

text: Tyypillisen kampakeramiikan syntypaikka on melko varmasti Venäjän Karjalassa Laatokan ympäristössä noin 4500 eaa.. Siellä vaikuttivat lähekkäin varhaiskampakeramiikka, Narvan keramiikka ja Ljalovon kuoppakeramiikka. Kuoppakeramiikka levisi alueelle Ylä-Volgan suunnalta ja viestittää kulttuurivaikutteista ja tavaranvaihdosta sieltä. Tyypillisen kampakeramiikan syntymekanismia ei tunneta, mutta sen tiedetään levinneen kulttuurivirtauksien mukana hyvin laajalle alueelle.


title: Tyypillinen kampakeramiikka

text: Tyypillisen kampakeramiikan laajin leviämisalue ulottuu Ruotsissa Kalixjoelle , Suomessa Kemijärven ja Rovaniemen korkeudelle, Venäjällä Vienan Karjalaan, Aunukseen ja Inkeriin sekä Viroon ja Latviassa Väinäjoelle saakka. Erikoisesti Kaliningradissa on löytynyt yksittäinen erillinen asuinpaikka. Se levisi myös itään Äänisen taakse Kargopolin piiriin rajalle, missä asuipaikkoja löytyy jopa Vienanjoelta, Suhonan joelta ja Volgan latvoilta.


title: Tyypillinen kampakeramiikka

text: Uusi tyyli levisi Suomeen Kaakkois-Suomesta käsin noin 4100 eaa. alkaen, missä se korvasi ensimmäiseksi varhaiskampakeramisen tyylin. Sen keskeinen alue oli Saimaan ympäristö, vaikka se levisikin lähes koko maahan lappia lukuun ottamatta. Säräisniemen keramiikkaa valmistettiin enää Kuolan niemimaalla eivätkä keramiikasta luopuneet ryhmät enää alkaneet valmistaa tyypillistä kampakeramiikkaa. Pohjoinen levinneisyysraja kulku siten Ruotsissa Kalixjoen, Suomessa Rovaniemen, Kemijärven ja Kuusamon kautta Venäjälle Vienanmeren kaikille rannoille. Itäraja seurasi Vienanjokea ja Sukhonaa Volgalle asti. Etelä-Suomeen jäi vielä Jäkärlän ryhmä valmistamaan omaa Jäkärlän keramiikkaansa ja Saimaan eteläpuolelle ryhmiä, jotka valmistivat asbestisekoitteista varhaiskampakeramiikkaa. Nämä ryhmät luopuivat omasta tyylistään 3700 eaa. mennessä ja siirtyivät käyttämään tyypillistä kampakeramiikkaa. Tyypillinen kampakeramiikka vaikutti Suomessa noin 4100−3500 eaa.


title: Tyypillinen kampakeramiikka

text: Venäjän Karjalasta tyyli levisi Karjalankannaksen kautta lounaaseen Viroon ja edelleen Latviaan syrjäyttäen täällä Narvan keramiikan. Pietarissa tyypillistä kampakeramiikkaa valmistettiin Ohtajoen suistossa noin 4200 eaa.. Pohjois-Virossa on saatu määritettyä keramiikasta ajoituksia vain muutama. Riigikülassa on ajoitus 4100 eaa., sisämaan Tamulassa 4150 eaa. ja suurien saarien asuinpaikoilla Hiidenmaan Kõpussa 4160 eaa. ja Ruhnussa 4200 eaa.


title: Tyypillinen kampakeramiikka

text: Luoteis-Latviasta Zvejniekin asuipaikalta on vielä hyvin varhainen ajoitus 4100 eaa., mutta tämän jälkeen nopea leviämisvauhti asettuu. Etelä-Latvia Lubānan järvellä löytyy ensimmäisen kerran kampakeramiikkaa noin 3600 eaa., Šventojissa noin 3450 eaa. ja Sārnatessa noin 3300 eaa..


title: Tyypillinen kampakeramiikka

text: Leviäminen hiipui etelässä kokonaan ja jäljelle jäänyt osa Narvan kulttuuria jatkoi keramiikkansa valmistamista nuorakeramiikan saapumiseen saakka noin 3200 eaa.. Rannikon Kaliningradissa Liettuan ja Puolan välissä on löydetty varsinaisen levinneisyysalueen ulkopuolelta yksittäinen asuinpaikka, jossa on löytynyt tyypillistä kampakeramiikkaa. Asuinpaikka on varmaan osallistunut pohjoisten alueiden meripihkakauppaan tavalla tai toisella.


title: Tyypillinen kampakeramiikka

text: Keramiikka levisi etelään Pietarin alueelle ja sieltä edelleen Novgorodin aluelle. Alue rajautui muihin samanaikaisiin keraamisiin kulttuurialueisiin, kuten etelässä vaikuttaneisiin Valdain ylängön ja Mstan keramisiin traditioihin.


title: Tyypillinen kampakeramiikka

text: Samaan aikaan, kun tyypillinen kampakeramiikka vielä leittäytyi äärialueillaan, alkoi alueen sisäosissa näkyä merkkejä vaiheittaisista muutoksista kohti myöhäiskampakeramiikkaa. Nämä muutokset keramiikassa, jossa polton laatu ja koristelun tyyli muuttui, ovat kampakeraamisen tyylin kehittymistä. Vallitseva tyyli vaihtui lopulta koko alueella myöhäiskampakeramiikkaan. Prosessille oli tyypillistä yhtenäisen tradition muuttuminen lukuisiksi paikallisiksi traditioiksi, mikä tapahtui levinneisyysalueen eri osissa eri aikaan.


title: Tyypillinen kampakeramiikka

text: Suomessa se alkoi jo 3700 eaa. alkaen, kun rannikkoalueilla entisen Jäkärlän ryhmän alueella syntyi myöhäiskampakeramiikan alatyyli, jota kutsutaan Uskelan keramiikaksi. Sillä alueella, missä valmistettiin astiat käyttäen asbestisekoitteita, valtasi alaa Kierikin keramiikka 3500 eaa. alkaen ja hieman myöhemmin Pöljän keramiikkaa 3100 eaa. alkaen. Nämäkin tyylit olivat myöhäiskampakeramiikan alalajeja.


title: Tyypillinen kampakeramiikka

text: Karjalankannaksella muuttuminen myöhäiskampakeramiikkaan tapahtui hieman myöhemmin 3300−3100 eaa. alkaen. Karjalaan levisi samoihin aikoihin myös Venäjän kuoppakeramiikkaa, joka tavataan hieman Suomenkin puolella.


title: Tyypillinen kampakeramiikka

text: Tyypillisen kampakeramiikan kausi saattoi päättyä myös toisen tyyppisen keramiikan käyttöönottoon, kun sen valmistajien koko kulttuuri vaihtuimuutenkin. Toisaalta, se on voinnut vaihtua johtuen uuden väestön saapumisesta alueelle. Tällainen kulttuuri oli esimerkiksi nuorakeramiikkaa valmistanut ryhmä, joka asettui asumaan metsästäjä-keräilijöiden sekaan Latviassa ennen 3200 eaa., Virossa ehkä jo 3000 eaa. ja Suomessa näiden kahden jälkeen.


title: Tyypillinen kampakeramiikka

text: Aluksi kaikki kampakeramiikka luultiin kuuluvan samaan arkeologiseen yhteyteen (1920-luvun Suomessa), mutta myöhemmin huomattiin sen pitkä ajallinen jatkumo. Samalla huomattiin Suomessa tyylin kehityksessä laadullisia ja koristeellisia eroja, joiden mukaan suomalainen kampakeramiikka jaoteltiin eri tyylisuuntiin. Aarne Äyräpää julkaisi vuonna 1930 rannansiirtymiskronologiaan perutuvan aikakaavion, jonka avulla eri tyylit sijoitettiin ajalliseen jatkumoon. Tällöin erotettiin tyypillinen kampakeramiikka, joka edusti tyylin selkeintä ja puhtainta muotoa. Hän erotteli siitä vielä jaon vanhempaan- ja nuorempaan tyylin, mitä voidaan soveltaa Suomen rannikkoseuduilla.


title: Tie 11300 (Viro)

text: Tie 11300 kulkee Pohjois-Virossa Raen kunnan Ülejoen kylästä valtatieltä 11 Lagedin ja Arukülan kautta Raasikun kunnan Peningin kylään.


title: Tie 11300 (Viro)

text: Tie kulkee seuraavien maakuntien ja kuntien kautta:


title: Serena Pop & Rock

text: Serena Pop & Rock on Espoossa sijaitsevan Vesipuisto Serenan ulkoalueella ensimmäisen kerran 2014 elokuussa järjestetty festivaali.


title: Serena Pop & Rock

text: 2014 esiintymässä olivat: mm. Conchita Wurst, Anna Abreu, Jenni Vartiainen, Kaija Koo ja JVG päälavalla. Elektronisen tanssimusiikin sekä urbaanin musiikin tähdet esiintyvät Music Experience by Loop -lavalla.


title: Serena Pop & Rock

text: Tapahtuman toteutti Waterpark Festival Oy yhteistyössä Warner Music Finlandin ja Radio Aallon kanssa.


Luettelo Helsingin metron taideteoksista sisältää Helsingissä ja Espoossa metroasemilla ja niiden läheisyydessä olevat taideteokset.


title: Luettelo Helsingin metron taideteoksista

text: Useimmat Helsingin metron asemilla tai niiden läheisyydessä olevat taideteokset on suunniteltu erityisesti tiettyä paikkaa varten. Poikkeuksena teoksista vanhin Aimo Tukiaisen metallireliefi "Torielämää Hakaniemessä" (1961), joka on asennettu metroaseman sisäänkäyntitason seinälle. Se valmistui aikoinaan toimitalon ulkoseinään Siltasaarenkadulla.


text: Helsingin metron ensimmäinen taideteos, Ipi Kärjen värikäs seinämaalaus "Maa, ilma, tuli ja vesi" (1985) Kampin metroaseman liukuporraskuilun yläpään seinäkkeessä siirrettiin pois aseman muutostöiden yhteydessä. Myös Kampin aseman läheisyydessä ollut Anu Matilaisen veistosaltaasta nouseva sommitelma "Liike" (1985) siirrettiin varastoon uuden Kampin rakennustöiden alta kesällä 2002.


text: Määräaikainen teos oli Mikko Karvisen installaatio "Toinen todellisuus", joka oli Mellunmäen asemalla vuosina 2004–2009. Teos siirrettiin metroaseman korjauksen yhteydessä läheiselle Laakavuoren ala-asteelle.


text: Vuonna 2014 Helsingissä oli neljätoista metrotaideteosta. Niistä jotkut ovat syntyneet kilpailun tuloksena, jotkut suorina hankintoina tai komissioina taiteilijoilta. Veikko Turtiaisen "Puureliefi" Mellunmäessä on lahjoitus.


text: Länsimetron kaikille kahdeksalle asemalle suunniteltiin taideteoksia, mutta suunnitelluista kolme toteutettiin.


title: Erfurtin liitto

text: Erfurtin liitto () oli toteutumaton hanke Saksan valtioiden yhdistämiseksi diplomatian avulla ja Preussin johdolla vuosina 1849–1850. Kun vallankumousvuoden yhteydessä kokoontunut liberaalien hallitsema Frankfurtin kansalliskokous oli epäonnistunut yhtenäisen Saksan luomisessa, Preussin hallitus päätti itse yrittää Hohenzollernien johtaman Saksan liittovaltion luomista houkuttelemalla Saksan pikkuruhtinaat vapaaehtoiseen liittoon. Tarkoituksena oli voittaa Saksan yhdistymistä kannattaneen porvariston ja keskiluokan tuki vallitsevan valtiojärjestyksen taakse, jolloin vaatimukset muista yhteiskunnallisista muutoksista vähenisivät. Hankkeen isä oli Preussin kuningas Fredrik Vilhelm IV:n luottomies, kenraali Joseph von Radowitz.


title: Erfurtin liitto

text: Liiton rakentaminen alkoi Preussin, Saksin ja Hannoverin kuninkaiden 26. toukokuuta 1849 solmimalla liitolla (nk. "kolmen kuninkaan liitto"). Kaksi päivää myöhemmin esiteltiin luonnos tulevan liittovaltion perustuslaiksi, joka oli itse asiassa muunneltu versio Frankfurtin kansalliskokouksen laatimasta perustuslaista. Äänioikeutta oli kuitenkin kavennettu. Preussin painostuksesta yhteensä 28 Saksan valtiota ilmoitti elokuuhun mennessä hyväksyvänsä perustuslain, osin siksi, että ne katsoivat tarvitsevansa Preussin sotilaallista tukea mahdollisten tulevien vallankumousten kukistamiseen. Myös joukko entisiä kansalliskokouksen piensaksalaisia ("Kleindeutsch") jäseniä puhemies Heinrich von Gagernin johdolla asettui tukemaan uutta liittovaltiosuunnitelmaa. Kukistettuaan kapinan Unkarissa Itävalta asettui kuitenkin avoimesti vastustamaan suunnitelmaa ja sai muun muassa Saksin ja Hannoverin irtisanoutumaan siitä.


title: Erfurtin liitto

text: Suunnitellun liittovaltion parlamentti valittiin tammikuussa 1850, mutta demokraatit boikotoivat vaaleja ja niiden osanotto jäi selvästi alhaisemmaksi kuin kansalliskokouksen vaaleissa vuonna 1848. Erfurtissa kokoontunut parlamentti hyväksyi perustuslakiehdotuksen muutettuaan sitä ensin vielä vanhoillisempaan suuntaan, mutta hallitusten erimielisyyden vuoksi perustuslaki ei voinut astua voimaan. Preussin kuningas menetti kiinnostuksensa hankkeeseen ja syyskuun 1850 alussa Itävalta käynnisti vastavetona vanhan Saksan liiton liittopäivien toiminnan uudelleen Frankfurt am Mainissa. Tämän jälkeen kiista Preussin ja Itävallan välillä uhkasi kehittyä sodaksi asti, mutta Preussin hallitus perääntyi vaatimuksistaan. Itävalta varmisti itselleen Venäjän tuen Varsovan konferenssissa lokakuun 1850 lopussa, ja 29. marraskuuta ne painostivat yhdessä Preussin hyväksymään niin sanotun Olmützin sopimuksen, joka merkitsi Erfurtin liiton hylkäämistä. Preussi suostui myös tukemaan Saksan liiton joukkojen lähettämistä Hesseniin ja Holsteiniin. Preussin johdossa vahvistuneet konservatiiviset piirit olivat sitä mieltä, että löyhän Saksan liiton uudistaminen olisi myös Preussin etu, mutta julkisuudessa suunnanmuutos näytti enemmän Preussin taipumiselta Itävallan edessä.


title: Harold Lloyd Jr.

text: Harold Clayton Lloyd Jr. (25. tammikuuta 1931 Los Angeles, Kalifornia, Yhdysvallat – 9. kesäkuuta 1971 North Hollywood, Kalifornia, Yhdysvallat) oli yhdysvaltalainen näyttelijä ja laulaja. Hän esiintyi 1950- ja 1960-luvuilla kaikkiaan kahdessatoista B-elokuvassa tai TV-sarjassa.


title: Harold Lloyd Jr.

text: Lloydin ensimmäinen päärooli oli vuonna 1953 ensiesityksensä saaneessa rikosdraamassa "The Flaming Urge". Toinen merkittävä rooli hänellä oli vuonna 1962 tehdyssä romanttisessa komediassa "Married Too Young".


title: Harold Lloyd Jr.

text: Lloydin vanhemmat olivat mykkäelokuvan tähtinäyttelijä Harold Lloyd ja tämän vaimo Mildred Davis. Lloyd itse ei koskaan avioitunut, vaikkakin oli lyhyen aikaa kihloissa chileläisen näyttelijän Marina Cisternasin kanssa.


title: Harold Lloyd Jr.

text: Lloyd sai vuonna 1965 aivoinfarktin, jonka vuoksi hän joutui lopettamaan uransa. Hän ei koskaan täysin toipunut ja kuoli vuonna 1971 vain kolme kuukautta isänsä jälkeen. Heidät haudattiin samaan mausoleumiin Forest Lawn Memorial Parkin hautausmaalle Glendaleen, Kaliforniaan.


title: Sebastian Siukonen

text: Sebastian Siukonen (s. 10. toukokuuta 1971) on aktiiviuransa päättänyt suomalainen kymmenottelija. Seuratasolla hän edusti koko uransa ajan Jyväskylän Kenttäurheilijoita ja hänen valmentajinaan toimivat Raimo Kuoppa-aho sekä Risto Koskinen. Kalevan kisoista Siukonen saavutti kymmenottelun pronssia vuonna 1994. Lisäksi hän saavutti sisäratojen SM-kisoista seitsenottelussa kaksi pronssia vuosina 1994 ja 1995. Virallisissa kilpailuissa Siukonen ei ole esiintynyt vuoden 1996 jälkeen.


title: Sebastian Siukonen

text: Sebastian Siukosen isä on urheilukirjailija Markku Siukonen.


title: Tero Mäkelä

text: Tero Jaakko Mäkelä (s. 12. huhtikuuta 1972 Västerås Ruotsi) on suomalainen moukarinheittäjä. Hän on edustanut vuodesta 2009 lähtien Seinäjoen seudun Urheilijoita ja hänen valmentajanaan on toiminut koko hänen uransa ajan Juhani Mäkelä. Kalevan kisoista Mäkelä on saavuttanut moukarinheiton pronssia vuonna 1994. Lisäksi hänellä on useita junioreiden SM-mitaleita eri heittolajeista. Nykyisin Mäkelä kilpailee lähinnä veteraanien sarjoissa keskittyen painonheittoon.


title: Ville-Pekka Vuorento

text: Ville-Pekka Valtteri Vuorento (s. 19. lokakuuta 1972 Kokemäki) on aktiiviuransa päättänyt suomalainen kiekonheittäjä. Hänen seuranaan oli koko hänen urheilu-uransa ajan Kokemäen Kova-Väki ja hänen valmentajanaan toimi Jarmo Vuorento. Kalevan kisoista Vuorento saavutti kiekonheiton pronssia vuonna 1994. Virallisissa kilpailuissa hän ei ole esiintynyt vuoden 2009 jälkeen.


title: Zeughaus

text: Zeughaus on historiallinen rakennus Berliinin keskustassa Unter den Linden -puistokadun varrella. Se on vanhin Unter den Lindenin varrella sijaitsevista rakennuksista. Rakennuksessa toimii Saksan historiaa esittelevä museo Deutsches Historisches Museum.


title: Zeughaus

text: Barokkityyliä edustava Zeughaus rakennettiin vuosina 1695–1706 Preussin suureksi asevarastoksi. Rakennusta suunnitteli perä jälkeen neljä aikansa johtavaa arkkitehtia, Johann Arnold Nering, Martin Grünberg, Andreas Schlüter ja Jean de Bodt. Asevarasto joutui väkijoukon valtaamaksi vuoden 1848 vallankumouksen yhteydessä. Alusta alkaen Zeughaus oli myös paikka paraativarusteiden ja sodissa saatujen voitonmerkkien säilyttämistä ja esittelyä varten. Sen käyttö alkoi muuttua 1800-luvulla yhä enemmän museon suuntaan ja Saksan keisarikunnan perustamisen jälkeen se muutettiin 1877–1880 keisari Vilhelm I:n määräyksestä Brandenburgin ja Preussin sotahistoriaa esitteleväksi museoksi, jolloin käyttö asevarastona päättyi. Zeughaus toimi asemuseona aina toiseen maailmansotaan saakka. Vuodesta 1934 alkaen Zeughausissa järjestettiin vuosittaisen sankareiden muistopäivän pääjuhla. Vuoden 1943 juhlan yhteydessä vastarintaliikkeeseen kuulunut everstiluutnantti Rudolf von Gersdorff yritti murhata Adolf Hitlerin pommilla, mutta Hitler poistui Zeughausista etuajassa ja suunnitelma meni pieleen.


title: Zeughaus

text: Zeughaus tuhoutui pahoin sodan loppuvaiheessa ja sitä restauroitiin vuosien 1948 ja 1967 välillä. Kylmän sodan aikana se sijaitsi Itä-Berliinin puolella ja siellä toimi vuosina 1952–1990 DDR:n virallista historiantulkintaa edustanut Saksan historian museo Museum für Deutsche Geschichte. Saksojen yhdistymisen jälkeen Zeughausiin päätettiin vuonna 1992 sijoittaa hieman aiemmin perustettu Deutsches Historisches Museum, jolle ei ollut ehditty rakentaa omaa rakennusta Länsi-Berliiniin. Rakennusta restauroitiin ja muutettiin uudenlaiseen museokäyttöön vuosina 1994–2004. Rakennukseen liitettiin arkkitehti I. M. Pein suunnittelema uusi lasiseinäinen näyttelyhalli, joka avattiin vuonna 2003.


title: Zeughaus

text: Rakennuksen sisäpiha katettiin ensi kerran vuosien 1877–1880 muutostöissä, mutta sen katto tuhoutui toisen maailmansodan pommituksissa. Pei suunnitteli sille uuden lasisen katon, joka valmistui 2003. Katettu sisäpiha tunnetaan nykyään nimellä Schlüterhof, sillä sitä ympäröi rakennuksen suunnittelijoihin kuuluneen Andreas Schlüterin veistämät 22 kuolevaa jättiläisen päätä esittävää veistosta, jotka on kiinnitetty holvikaarien lakikiviin.


title: Amerikan kulttuuripääkaupunki

text: Amerikan kulttuuripääkaupunki (, ) on amerikkalainen kulttuuriohjelma, jossa Uuden mantereen kaupunkeja valitaan hakemusten perusteella vuosittain Amerikan kulttuuripääkaupungeiksi. Ohjelma on perustettu vuonna 1997, ja se on suunnattu kaikille Amerikan maille. Se kuuluu osana kansainvälisen kulttuuripääkaupunkijärjestön () toimintaan.


title: Amerikan kulttuuripääkaupunki

text: Ohjelmalla on kolme päätavoitetta. Sen avulla pyritään tiivistämään Amerikan maiden välistä kulttuuriyhteistyötä, saamaan amerikkalaiset kansat tuntemaan toisensa entistä paremmin kunnioittaen samalla niiden erilaisuutta, sekä lisäämään valittujen kulttuuripääkaupunkien tunnettuutta niin Amerikassa kuin muualla maailmassa.


title: Kinos (täsmennyssivu)

text: Kinos voi tarkoittaa seuraavia:


title: MM-rallikausi 1998

text: MM-rallikausi 1998 oli järjestyksessään 26. MM-rallikausi. Se koostui 13 osakilpailusta. Maailmanmestaruus ratkesi kauden viimeisessä kilpailussa, kun voittoon ajamassa ollut Carlos Sainz keskeytti moottoririkkoon noin puoli kilometriä ennen maalia, ja MM-pistejohdossa ollut Tommi Mäkinen varmisti näin mestaruutensa.


title: Unstoppable – pysäyttämätön

text: Unstoppable – pysäyttämätön () on Tony Scottin ohjaama yhdysvaltalainen toimintaelokuva vuodelta 2010. Sen pääosia esittävät Denzel Washington ja Chris Pine. Elokuva kertoo vaarallista myrkkylastia kuljettavasta miehittämättömästä junasta, joka ryöstäytyy vahingossa käsistä ja uhkaa tuhota kokonaisen kaupungin. Juoni perustuu löyhästi Ohiossa vuonna 2001 sattuneeseen tapaturmaan, jossa CSX 8888 -juna karkasi yksin liikkeelle ja kulki hallitsemattomasti yli kahden tunnin ajan ennen kuin se saatiin pysäytettyä.


title: Unstoppable – pysäyttämätön

text: "Unstoppable – pysäyttämätön" jäi Tony Scottin viimeiseksi ohjaustyöksi hänen tehtyään vuonna 2012 itsemurhan.


title: Unstoppable – pysäyttämätön

text: Elokuvan budjetti oli 85–95 miljoonaa ja se tuotti yhteensä noin 167,8 miljoonaa dollaria.


title: Bingo Players

text: Bingo Players on alankomaalainen DJ/tuotantoduo, joka perustettiin vuonna 2006. Siihen kuuluu Maarten Hoogstraten. Duon toinen jäsen, Paul Christian (oikealta sukunimeltään Bäumer), kuoli syöpään joulukuussa 2013.


title: Bingo Players

text: Bingo Playersin tunnetuimpiin kappaleisiin kuuluu ”Cry (Just a Little)”, jonka Flo Rida "samplasi" ja tuotti kappaleen ”I Cry”. Heinäkuussa 2014 Bingo Playersin kappale ”Knock You Out” sijoittui ykkössijalle Billboardin "Dance Club Songs" -listalla. Kappaleella laulaa Kim Viera.


title: Koukkunokkakapuaja

text: Koukkunokkakapuaja ("Upucerthia validirostris") on orneeroiden heimoon kuuluva varpuslintu.


title: Koukkunokkakapuaja

text: Koukkunokkakapuajaa tavataan Argentiinassa ja Boliviassa. Lajia on kuvattu melko yleiseksi, ja se on luokiteltu elinvoimaiseksi.


title: Käyränokkakapuaja

text: Käyränokkakapuaja ("Upucerthia albigula") on orneeroiden heimoon kuuluva varpuslintu.


title: Käyränokkakapuaja

text: Käyränokkakapuajaa tavataan Chilessä ja Perussa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.


title: Viirukapuaja

text: Viirukapuaja ("Geocerthia serrana") on orneeroiden heimoon kuuluva varpuslintu.


title: Viirukapuaja

text: Viirukapuajaa tavataan Perussa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.


title: Peukaloiskapuaja

text: Peukaloiskapuaja ("Ochetorhynchus ruficaudus") on orneeroiden heimoon kuuluva varpuslintu.


title: Peukaloiskapuaja

text: Peukaloiskapuajaa tavataan Argentiinassa, Chilessä, Boliviassa ja Perussa. Lajia on kuvattu melko yleiseksi, ja se on luokiteltu elinvoimaiseksi.


title: Kalliokapuaja

text: Kalliokapuaja ("Ochetorhynchus andaecola") on orneeroiden heimoon kuuluva varpuslintu.


title: Kalliokapuaja

text: Kalliokapuajaa tavataan Argentiinassa, Chilessä ja Boliviassa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.


title: Boliviankapuaja

text: Boliviankapuaja ("Tarphonomus harterti") on orneeroiden heimoon kuuluva varpuslintu.


title: Boliviankapuaja

text: Boliviankapuajaa tavataan Boliviassa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.


title: Chaconkapuaja

text: Chaconkapuaja ("Tarphonomus certhioides") eli aiemmalta nimeltään pikkukapuaja on orneeroiden heimoon kuuluva varpuslintu.


title: Chaconkapuaja

text: Chaconkapuajaa tavataan Argentiinassa, Boliviassa ja Paraguayssa. Lajia on kuvattu melko yleiseksi, ja se on luokiteltu elinvoimaiseksi.


title: Never (kappale)

text: Never on irlantilaisen vaihtoehtorock-yhtye All the Luck in the Worldin kappale heidän nimeä kantavalta albumilta. Sen julkaisi Barfilm Records yhtyeen uran ensimmäisenä singlenä 14. kesäkuuta 2013. Kappaletta on käytetty Trivagon Euroopan maissa käytössä olleessa televisiomainoksessa vuoden 2014 aikana. Kappaleeseen liittyvä musiikkivideo julkaistiin videopalvelu YouTubessa maaliskuussa 2012. Videolla yhtyeen porukka tekee automatkaa. Joulukuussa 2013 videota oli katsottu yhteensä 800 000 kertaa. Suuresta mainostus sekä videosuosiosta huolimatta kappale ei ole päässyt lainkaan listoille.


title: Never (kappale)

text: Digitaalinen lataus


title: Mattia Destro

text: Mattia Destro (s. 20. maaliskuuta 1991 Ascoli Piceno, Italia) on italialainen jalkapallohyökkääjä, joka pelaa Serie A:n Bolognassa.


title: Jakkumäki

text: Jakkumäki on kylä Kiteellä, entisessä Kesälahden kunnassa. Jakkumäellä on enimmäkseen kesäasutusta. Kyläkeskus sijaitsee Jakkumäentien päässä, Karjalan radan ja Riihilammen vieressä. Jakkumäellä toimii Kesälahden maansiirron soranottopaikka.


title: Jakkumäki

text: Jakkumäki on enimmäkseen kesäasuntojen aluetta. Kylässä on muutamia kesämökkejä ja kyläkeskuksessa saunarakennus.


title: Maarit Poussa

text: Maarit Poussa (s. 1973) on suomalainen näyttelijä, koomikko ja juontaja. Poussan ominta alaa on komiikka. Hänen esityksensä ovat eräänlainen sekoitus improvisaatiota, stand-up -komiikkaa, henkilöparodiaa ja heittäytymistä vuorovaikutukseen yleisön kanssa.


title: Maarit Poussa

text: Hän on tullut tutuksi juonnettuaan keväällä 2011 Liv-kanavalla esitettyä "Unelmamökki"-ohjelmaa sekä syksyllä 2012 TV1:llä esitettyä "Parittomat"-ohjelmaa.


title: Maarit Poussa

text: Vuodesta 2014 alkaen hän on esiintynyt draamasarjassa "Salatut elämät", jossa hän esittää sukupuolensa miehestä naiseksi korjannutta Jutta Korhosta.


title: Maarit Poussa

text: Poussalla on kolme lasta. Hänen pikkuveljensä oli muusikko Zarkus Poussa.


title: Oletko sinä...?

text: Oletko sinä...? on Matti Lehden dramatisoitu valistusdokumentti vuodelta 1969. Se sijoittuu Helsinkiin ja kuvaa fiktiivisesti homoseksuaalisuutta. Ohjelma sensuroitiin ns. yllytyspykälän perusteella vuonna 1969 ja esitettiin vasta vuonna 1999. Ohjelman alussa psykiatri Claes Andersson määrittelee erilaisten seksuaali-identiteettien ominaisuuksia.


title: Luettelo Alvar Aallon suunnittelemista rakennuksista

text: Tämä on epätäydellinen luettelo arkkitehti Alvar Aallon suunnittelemista rakennuksista. Luettelosta on jätetty pois Alvar Aallon suunnittelemat muistomerkit ja asemakaavat, koska ne eivät ole rakennuksia. Mukana ei ole myöskään Aallon suunnittelemia kunnostustöitä tai sisustuksia. Paikkakunnat ja valtiot on ilmoitettu nykytilanteen mukaan.


title: J. D. Williams

text: Darnell ”J. D.” Williams (s. 22. toukokuuta 1978) on yhdysvaltalainen näyttelijä, joka tunnetaan parhaiten rooleistaan HBO:n draamasarjoissa "Kylmä rinki" (Oz) ja "Langalla" (The Wire). Televisiosarjojen lisäksi Williams on esiintynyt useiden rap & hip hop -artistien, kuten Freewayn, musiikkivideoilla.


title: Stora Enson pääkonttori

text: Stora Enson pääkonttori eli entinen Enso-Gutzeitin pääkonttori on Helsingin Katajanokalla sijaitseva toimistorakennus. Vuonna 1962 valmistuneen rakennuksen on suunnitellut arkkitehti Alvar Aalto. Myös "Sokeripalaksi" kutsutun pääkonttorin alkuperäinen rakennuttaja oli metsäteollisuuskonserni Enso-Gutzeit Oy ja sen nykyinen käyttäjä on Stora Enso Oyj.


title: Stora Enson pääkonttori

text: Aalto suunnitteli Enso-Gutzeitille 1930-luvulta lähtien lukuisia eri kohteita, joista Helsinkiin rakennettu pääkonttori oli viimeinen. Yhteensä kaupungissa on 19 Aallon piirtämää rakennusta tai rakennusryhmää. Stora Enson pääkonttoria pidetään Alvar Aallon kiistellyimpänä rakennuksena ja sitä on luonnehdittu myös "Suomen vihatuimmaksi taloksi". Vaalean julkisivun omaavan modernin rakennuksen on katsottu sopivan huonosti vieressä sijaitsevan, lähinnä matalista punatiilisistä makasiinirakennuksista koostuvan rakennuskannan joukkoon. Sen takana puolestaan kohoaa niin ikään punatiilinen Uspenskin katedraali. Lisäksi pääkonttorin tieltä sai aikoinaan väistyä Theodor Höijerin suunnittelema palatsimainen Norrménin talo, jonka purkamista arvosteltiin jo alusta lähtien. Vuosikymmeniä kestäneestä kritiikistä huolimatta Enso-Gutzeitin pääkonttori kuitenkin suojeltiin vuonna 2010.


title: Stora Enson pääkonttori

text: Stora Enso möi pääkonttorirakennuksen vuoden 2008 kesäkuussa saksalaiselle kiinteistösijoitusyhtiö Deka Immobilien GmbH:lle noin 30 miljoonalla eurolla, jääden siihen itse vuokralaiseksi. Samalla yhtiö ilmoitti siirtävänsä pääkonttorinsa lähivuosina sopivimpiin tiloihin pääkaupunkiseudulle, mutta ainakaan toistaiseksi suunnitelma ei ole toteutunut.


title: Stora Enson pääkonttori

text: Pääkonttorin julkisivu muodostuu suurista neliönmuotoisista ikkunoista. Rakennuksen kaakon puoleisesta julkisivusta tuli muista poiketen umpinainen, sen mahdollista laajentamista ajatellen. Uspenskin katedraalin suuntaan talossa on syvennys, joka Aallon ajatuksen mukaan antaa tilaa monumentaaliselle kirkkorakennukselle. Toiseksi kerrokseen liittyy laaja terassimainen oleskelutasanne. Rakennuksen julkisivumateriaaliksi hän valitsi italialaisen Carraran marmorin, jota myöhemmin käytettiin myös vuonna 1971 valmistuneessa Finlandia-talossa. Myös pääkonttorin muut julkisivumateriaalit ovat arvokkaita, sokkeli rakennettiin graniitista ja metalliset osat ovat kuparia tai messinkiä. Vuonna 2001 julkisivun marmorilaattojen todettiin vuosien saatossa vaurioituneen ja rakennuksen omistaja oli halukas korvaamaan ne vaalealla graniitilla, mutta tilalle asennettiin kuitenkin erilaatuista marmoria.


title: Stora Enson pääkonttori

text: Rakennuksen katutasossa oli alun perin avarien aulatilojen lisäksi Katajanokalta liikennöineen Finnlines-yhtiön lipunmyyntikonttori sekä muita laivanvarustamon tiloja. Ne on sittemmin muutettu auditorioksi. Kerrokset 2–4 ovat keskenään lähes yhteneväisiä toimistotiloja, joissa huoneet on ryhmitetty kerrosaulan ja leveiden käytävien varrelle. Toisessa kerroksessa sijaitsee myös asuinhuoneisto, jota on käytetty vierasmajoitukseen. Viides kerros on johtajiston käytössä ja kuudennessa sijaitsevat aula, kabinetteja sekä henkilökunnan ruokala. Kuudetta kerrosta kiertää myös kahdelta puolelta kattoterassi. Ylin kerros on varattu teknisille tiloille, lisäksi rakennuksessa on kaksi kellarikerrosta, joista toista käytetään pysäköintiin.


title: Stora Enson pääkonttori

text: Ensimmäisen ajatuksen Enso-Gutzeitin pääkonttorin suojelusta esitti Alvar Aalto -säätiö vuonna 2000 ja varsinaisen suojeluesityksen Uudenmaan ympäristöhallitukselle jätti kansainvälisen modernin arkkitehtuurin tutkimus- ja suojelujärjestön Docomomon Suomen työryhmä vuonna 2005. Sekä Museovirasto että Helsingin kaupunginhallitus puolsivat esitystä. Uudenmaan ympäristökeskus antoi kuitenkin kielteisen päätöksen, jonka myös ympäristöministeriö ja korkein hallinto-oikeus pitivät valitusten jälkeen voimassa. Helsingin kaupunki teki uuden esityksen rakennuksen suojelusta vuonna 2008 ja lopulta keväällä 2010 Uudenmaan ELY-keskus päätti suojella pääkonttorin rakennussuojelulain nojalla. Perusteluina olivat muun muassa suunnittelija Alvar Aallon kansallinen merkitys sekä pääkonttorin rakennustaiteellinen erityisarvo.


title: Rendsburgin rautatiesilta

text: Rendsburgin rautatiesilta () on rautatiesilta Saksassa, Tanskan ja Saksan välisellä rautatiellä, Hampurin ja Flensburgin välillä. Silta sijaitsee Schleswig-Holsteinin osavaltiossa, Rendsburgin ja Osterrönfeldin kuntien rajalla. Silta ylittää Kielin kanavan. Silta on kaikkiaan lähes 2,5 kilometriä pitkä teräsristikkosilta, jonka suurin korkeus on 68 metriä ja vapaa alituskorkeus kanavan kohdalla 42 metriä.


title: Rendsburgin rautatiesilta

text: Silta on näyttävä korkeutensa ja rakenteensa ansiosta: pitkät rampit ja metallirakenteet hallitsevat Rendsburgin maisemaa. Sillan yli kulkeva rautatie tekee kanavan pohjoispuolella kanavan pohjoispuolella lähes täyden ympyrän, jotta rampin nousu saadaan pidettyä hyväksyttävänä ja radan korkeus laskettua ennen Rendsburgin rautatieasemaa.


title: Rendsburgin rautatiesilta

text: Sillan alla kulkee rannalta toiselle köysirata, eräänlainen lossi. Se riippuu sillasta vaijereilla sillasta.


title: Comedy of Errors

text: Comedy of Errors on vuonna 1984 perustettu skotlantilainen progressiivinen rock-yhtye. Yhtye on julkaissut kaksi pitkää studioalbumia, Disobey (2011) ja Fanfare & Fantasy (2013).


title: Bilel Mohsni

text: Bilel Mohsni (s. 21. heinäkuuta 1987 Pariisi) on tunisialainen jalkapalloilija. Puolustajana pelaava Mohsni edustaa Ligue 2:ssa Paris FC:tä.


title: Bilel Mohsni

text: Mohsni aloitti jalkapalloilun Ranskassa amatööritasolla Championnat de France amateur 2:ssa. Hän edusti vuosien 2005–2010 aikana CO Les Ulista, AF Lozèrea, Saint-Georgesta ja Sainte-Genevièvea.


title: Bilel Mohsni

text: Mohsni kävi heinäkuussa 2013 viikon koejalla Rangersissa. 26. heinäkuuta 2013 hän allekirjoitti kahden vuoden sopimuksen ja pelasi ensimmäisen ottelunsa Rangersin riveissä sarjaottelussa Arbroathia vastaan 14. syyskuuta 2013. Hän pelasi avauskaudellaan 28 sarjaottelua ja teki niissä kymmenen maalia. Mohsni teki muun muassa kaksi maalia Ayr Unitedia vastaan 22. huhtikuuta 2014. Kausi päättyi Skotlannin ykkösliigan mestaruuteen, kun Rangers ei hävinnyt otteluakaan kauden aikana.


title: Bilel Mohsni

text: Mohsni pelasi ensimmäisen maaottelunsa Tunisian paidassa 28. toukokuuta 2014 Etelä-Koreaa vastaan.


title: Skafferiet

text: Skafferiet ry (ruots. Skafferiet rf, yleisesti Skafferiet at Ritz) on vaasalainen yhdistys, jonka tehtävä on kulttuurin edistäminen. Skafferiet ylläpitää ja järjestää toimintaa Vaasan keskustassa sijaitsevassa entisessä elokuvateatteri Ritzissä.


title: Skafferiet

text: Skafferiet ry perustettiin toukokuussa 2008 päämääränä parantaa vaasalaista kulttuurielämä ylläpitämällä näyttämöä ja tiloja jossa taiteilijat, muusikot ja elokuvantekijät voivat näyttää taidettaan. Yhdistyksen tavoite on toimia yhdistävänä tekijänä kaikille kulttuurialoitteille, sekä toimia alustana tunnetulle ja vähemmän tunnetulle taiteelle.


title: Skafferiet

text: Skafferiet voitti vuonna 2011 Kreagalanin "vuoden kulttuuriteko"-palkinnon .


title: Skafferiet

text: Skafferiet toimii Kirkkopuistikolla sijaitsevassa elokuvateatteri Ritzissä. Yhdistys järjestää omia tapahtumia, mutta vuokraa myös tilaa yleisiin sekä yksityisiin tilaisuuksiin. Vuodesta 2013 yhdistys on myös järjestänyt elokuvanäytöksiä, ja syksyllä 2014 näytöksistä tulee säännöllisempiä uuden elokuvapanostuksen myötä.


title: Skafferiet

text: Yhdistys saa varansa ulkopuolisista vuokrauksista, kahvilamyynnistä, tuista sekä jäsenmaksuista.


title: Jobikirja

text: Jobikirja on Ari Wahlstenin roisilla huumorilla ryyditetty veijariromaani, joka ilmestyi vuonna 2014. Se on Wahlstenin järjestyksessään toinen romaani.


title: Jobikirja

text: Jobikirja on kasvukertomus Aaron Waldenista ja hänen värikkäästä työurastaan, ja se pohjautuu kirjailijan omiin kokemuksiin eri ammateista. Kirjan muita henkilötä ovat Waldenin työkaverit, ystävät ja sukulaiset sekä joukko laiskasti peiteltyjä julkisuuden henkilöitä. Pääasiallisena tapahtumapaikkana on Kallion kaupunginosa Helsingissä.


title: Timo Peltola (jalkapalloilija)

text: Timo Peltola (s. 25. tammikuuta 1978 Kokkola) on entinen suomalainen jalkapalloilija. Hän oli pelipaikaltaan hyökkääjä.


title: Timo Peltola (jalkapalloilija)

text: Peltola pelasi Tornion Pallo -47:ssä yhden Veikkausliigan ottelun kaudella 2005. Ykkösessä hän edusti FF Jaroa, Pallo-Iiroja, Gamlakarleby Bollklubbia, IFK Mariehamnia ja AC Oulua yhteensä 134 ottelussa, joissa hän teki 55 maalia. Kaudella 2003 Peltola oli 13 maalillaan Ykkösen toiseksi paras maalintekijä.


title: Kyle Chandler

text: Kyle Martin Chandler (s. 17. syyskuuta 1965 Buffalo, New York) on yhdysvaltalainen näyttelijä.


title: Kyle Chandler

text: Chandler tunnetaan parhaiten rooleistaan televisiosarjoissa "Aikavaras" ja "Unelmien kentät". Jälkimmäisestä hän voitti vuonna 2011 Primetime Emmy -palkinnon parhaasta miespääosasta draamasarjassa.


title: Kyle Chandler

text: Chandler on näytellyt myös useissa elokuvissa, joihin kuuluvat muun muassa "Argo" (2012), "Super 8" (2011), "Zero Dark Thirty" (2012), "The Wolf of Wall Street" (2013), "Carol" (2015) ja "Manchester by the Sea" (2016).


title: Esa Salmiheimo

text: Esa Salmiheimo (s. 28. elokuuta 1975 Varkaus) on suomalainen jalkapalloilija, joka edustaa Puijon Palloa. Hän on pelipaikaltaan puolustaja tai puolustava keskikenttäpelaaja.


title: Esa Salmiheimo

text: Salmiheimo pelasi Veikkausliigaa FC Jazzissa 13 ottelua kaudella 1999 sekä Kuopion Palloseurassa 24 ottelua kaudella 2001 ja 21 ottelua kaudella 2002. Hänen ensimmäinen pääsarjaottelunsa oli 9. toukokuuta 1999 pelattu FC Inter Turku–FC Jazz, joka päättyi 3–0. Ykkösessä Salmiheimo edusti Varkauden Työväen Palloilijoita, Pallo-Iiroja, Musan Salamaa ja Mikkelin Palloilijoita yhteensä 105 ottelussa, joissa hän teki seitsemän maalia.


title: Jerrika Hinton

text: Jerrika Delayne Hinton (s. 21. syyskuuta 1981 Dallas, Texas) on yhdysvaltalainen näyttelijä. Hänet tunnetaan parhaiten roolistaan televisiosarjassa "Greyn anatomia", jossa hän on näytellyt yhdeksännestä kolmanteentoista tuotantokauteen asti.


title: Jerrika Hinton

text: Hinton on näytellyt myös useissa pienemmissä rooleissa eri televisiosarjoissa ja elokuvatuotannoissa.


title: Poplar

text: Poplar on Lontoon East Endin kaupunginosa Thames-joen varrella lähellä Canary Wharfia. Se on saanut nimensä jokivarren kosteikoissa kasvaneista harmaa- ja mustapoppeleista. Poplarin kylä kasvoi jokivarren telakoiden työläisten asuinpaikkana, varsinkin 1800-luvulla West India Docks-telakan perustamisen jälkeen.


title: Poplar

text: Poplar oli aikoinaan itsenäinen kylä. Kuuluisia rakennuksia ovat Pyhän Matteuksen kirkko 1600-luvulta, ja vuonna 1951 valmistunut vuokratalo Lansbury Estate.


title: Poplar

text: 1970-luvulla Poplarin asunnoista 97,6 prosenttia oli vuokrataloja.


title: Poplar

text: Toisen maailmansodan jälkeen alue oli Lontoon köyhimpiä. Perheissä oli paljon lapsia mutta vähän rahaa, isät työskentelivät telakoilla tai apumiehinä. Kätilö Jennifer Wirth on kuvannut aluetta muistelmissaan, joihin perustuu televisiosarja "Hakekaa kätilö".


title: Pelastusvene (elokuva)

text: Pelastusvene on Alfred Hitchcockin ohjaama elokuva vuodelta 1944. Se sijoittuu Pohjois-Atlantilla ajelehtivaan pieneen pelastusveneeseen. Natsien torpedo on iskenyt laivaan, kahdeksan eloonjäänyttä on pelastusveneessä.


title: Pelastusvene (elokuva)

text: Kirjailija John Steinbeck kirjoitti pienoisromaanin elokuvan käsikirjoituksen pohjaksi, mutta nähtyään millainen elokuvasta tuli, hän halusi vetää nimensä pois siitä.


title: Pelastusvene (elokuva)

text: Elokuva oli kolmen Oscarin ehdokkaana ohjauksesta, alkuperäistarinasta ja mustavalkokuvauksesta.


title: Tikanpesä

text: Tikanpesä () on kylä Leningradin alueen Jaaman piirin Opoljan kunnassa Venäjällä. Se sijaitsee Laukaanjokeen laskevan Kaskelanjoen (ven. "Kaskolovka") rannalla yhdeksän kilometriä Opoljasta lounaaseen. Kylässä on 24 asukasta (vuonna 2010).


title: Tikanpesä

text: Vuonna 1848 Tikanpesässä asui 65 venäläistä ja 19 inkerinsuomalaista savakkoa. Venäläiset kuuluivat Opoljan ortodoksiseen ja suomalaiset Novasolkan luterilaiseen seurakuntaan. Asukkaat olivat 1860-luvulle saakka tilanomistajan maaorjia. Kylässä oli yksi Pietarin ja Jaaman välisen maantien monista kapakoista.


title: Tikanpesä

text: 1800-luvun lopussa seudulle alkoi muuttaa virolaisia, jotka pian muodostivat suurimman osan Tikanpesän asukkaista. Vuoden 1926 väestönlaskennan mukaan kylässä asui 464 virolaista ja 90 venäläistä. 1930-luvulla Tikanpesä muodosti virolaisen kansallisen kyläneuvoston, johon kuuluivat myös Asikan kylä sekä Tikanpesän ja Krasnaja Gorkan taajamat. Toisen maailmansodan aikana alue oli saksalaisten miehittämä.


title: Tikanpesä

text: Kylän ohi kulkee Pietarista Viron rajalle johtava M11-valtatie. Tikanpesän asemataajama sijaitsee kauempana Hatsinan ja Tallinnan välisen radan varrella. Taajamassa on 39 asukasta.


title: Tikanpesä

text: Tikanpesästä ovat kotoisin lähetyssaarnaaja Martti Rautanen ja virolainen kirjailija Veera Saar. Rautasen kotitalon seinään on kiinnitetty muistolaatta. Kylässä on myös toisen maailmansodan muistomerkki.


title: Uushistorismi

text: Uushistoristeja kiinnostaa yhtä lailla menneisyys ja menneisyyden kirjallisuus -- toista ei voi oikeastaan asettaa toisen edelle. Tutkimukselle leimallista on palauttaa kirjallisuusinstituutio sen luoneeseen yhteiskuntaan. Kirjallisuutta tarkastellaan historian kautta ja historiaa kirjallisuuden kautta.


title: Uushistorismi

text:
Uushistoristisessa tarkastelussa kirjallisuus näyttäytyy korostetusti sellaisena ilmiönä, joka on jatkuvassa vuorovaikutuksessa muun inhimillisen todellisuuden kanssa. Samalla käsitys historiasta vertautuu monessa suhteessa kirjallisuuteen: emme voi tavoittaa menneisyyttä suoraan, vaan ainoastaan erilaisina tarinoina siitä, mitä aiemmin on tapahtunut. Menneisyys ei toisin sanoen ole koskaan saavutettavissa sellaisenaan, koska historia välittyy aina representaatioiden kautta, jolloin historiasta tulee tekstuaalista kertomusta ja samalla menneisyyden maailma korvautuu menneisyyden sanoilla.
Uushistorismi voimistui erityisesti angloamerikkalaisessa tutkimuksessa 1980-luvulta alkaen. Sen piirissä palattiin tarkastelemaan kaunokirjallisuutta sen synnyttäneessä historiallisessa, aatteellisessa ja poliittisessa kontekstissa. Uushistorismi oli vastareaktio uuskritiikin, strukturalismin, myyttikritiikin, hermeneutiikan ja dekonstruktion epähistoriallisuudelle.


title: Uushistorismi

text: Suuntaus tukeutuu jälkistrukturalistiseen diskurssiteoriaan ja marxilaiseen ideologiateoriaan. Uushistorismiin kytkeytyvät myös Michel Foucault'n ja Louis Althusserin ajatukset siitä, että kulttuurinen pääoma ja valta ovat erottamattomia. Uushistoristeja on syytetty toistuvasti silmiinpistävän kyynisiksi, sillä he esittävät valtapelien olevan erottamaton osa inhimillistä olemassaoloa ja merkityksenantoa.


title: Uushistorismi

text: Uushistoristi Stephen Greenblatt esittää teoksessaan "Learning to Curse" (1990), että uushistorismi lukee kaikkia menneisyyden tekstijälkiä samalla tarkkaavaisuudella joka on perinteisesti ollut ominaista kaunokirjallisten tekstien luennalle. Tämän kiteytyksen voikin ymmärtää koko suuntauksen keskeiseksi metodologiseksi ohjenuoraksi.


title: Uushistorismi

text: Ennen kaikkea uushistorismi on avoimen populistinen ja ihmistieteitä tieten tahtoen voimakkaasti popularisoiva tutkimussuuntaus. Sen edustajat eivät tyypillisesti myöskään peittele kantaa ottavaa ja vaihtoehtoja hakevaa tutkimuksellista eetostaan. Uushistoristit ovat toisinaan avoimesti hyvinkin poliittisia, joskaan he eivät välttämättä edusta poliittisen ajattelun perinteisiä äärilaitoja. Lähestymistavan edustajien voi tyypillisesti nähdä edustavan maltillisen vasemmistolaista, korostuneen vapaamielistä ja ennen kaikkea systemaattisen sosiaaliliberaalia tai sosiaaliprogressiivista arvomaailmaa.


title: Uushistorismi

text: Uushistorien kirjoituksissa on korostuneesti esillä yksilön sosiaalinen vapaudenkaipuu. Tämä kaipuu osoittautuu kerta toisensa jälkeen mahdottomaksi saavuttaa, sillä sosiaalistumiseen liittyy väistämättä minän muokkautuminen vallitsevien valtarakenteiden mukaiseksi. Toisaalta laajemman historiallisen tarkasteluperspektiivin kautta tunnustetaan kaikenlaisten inhimillisten arvojen, näkemysten ja maailmankuvien historiasidonnaisuus. Vapauden ja rajoitteiden välinen sosiokulttuurinen ristiriita, eli historiaan sisältyvä lakkaamaton taistelu yksilöä rajoittavien ja voimauttavien vaikuttimien välillä, leikkaa suoraan uushistoristisen kysymyksenasettelun ytimeen. Menneisyyttä ja menneisyyden tekstejä tutkimalla lähestymistavan edustajat kartoittavatkin juuri länsimaisen, modernin individualismin kehityskaarta -- ja ansakuoppia.


title: Uushistorismi

text: Uushistorismin keskeinen edustaja on renessanssitutkija Stephen Greenblatt, jonka uusin teos, renessanssihenkeä syväluotaava "The Swerve: How the World Became Modern" (2011), voitti sekä vuoden 2012 Pulitzer-palkinnon että vuoden 2011 National Book Award -palkinnon. Muita keskeisiä suuntauksen edustajia ovat mm. Hayden White, Louis Montrose, Marjorie Levinson, Jerome McGann, Marilyn Butler ja Jonathan Goldberg.


title: Uushistorismi

text: Uushistoristejä on syytetty toistuvasti siitä, ettei heidän tutkimuksensa yllä ammattimaisten historiantutkijoiden tasolle. He eivät myöskään aina keskity tutkimiinsa teoksiin erityisen intensiivisesti, vaan laajentavat usein analyysinsä laajemmiksi kulttuuria ja historiaa koskeviksi pohdinnoiksi. Toisaalta juuri tämä avoin kantaaottavuus herättelee lukijaa tarkastelemaan omaa kulttuurista ja historiallista perintöään uudesta perspektiivistä. Lähestymissuuntaa leimaa sellainen menneisyyden (sekä menneisyyden tekstien) ja nykyisyyden rohkea tarkastelu rinnakkain, joka on vierasta perinteisemmälle kirjallisuushistorian ja historian tutkimukselle.


title: Uushistorismi

text: Avoin kantaaottavuus ja rohkeat historialliset rinnastukset tekevät uushistorismista helpon maalin monenlaiselle kritiikille. Toisaalta lähestymissuunnan edustajien voi myös nähdä julkisesti härnäävän konservatiivisia kulttuuripiirejä etenkin Yhdysvalloissa. Tällöin heihin kohdistunut voimakas arvostelu ei välttämättä ole seurausta huonosti tehdystä tutkimuksesta, vaan harkitusta huomiohakuisuudesta.


title: Uushistorismi

text: Stephen Greenblattin teos "Will in the World: How Shakespeare Became Shakespeare" (2004) on käännetty suomeksi nimellä .


title: Uushistorismi

text: Suomalaisessa akateemisessa ympäristössä uushistorismia on tutkittu ja hyödynnetty vielä suhteellisen vähän. Filosofian tohtori Mikko Kallionsivu on julkaissut uushistorismia edustavan yleisen kirjallisuustieteen väitöskirjan Tampereen yliopistossa vuonna 2013. Teos on ensimmäinen suomalainen uushistoristista metodia hyödyntävä monografia. Kattavan teorialukunsa vuoksi Kallionsivun teos soveltuu hyvin myös uushistorismin yleisesittelyksi.


title: Palokkaankylä

text: Palokkaankylä () on kylä Leningradin alueen Jaaman piirin Kattilan kunnassa Venäjällä. Se sijaitsee Palokkaanjärven ja Haapalanjärven välisellä kannaksella 16 kilometriä linnuntietä Kattilasta länteen. Vuoden 2010 väestönlaskennan aikaan kylässä oli yksi asukas.


title: Palokkaankylä

text: Jaaman ujestin Toldogan pogostaan kuulunut Palokkaankylä mainitaan ensimmäisen kerran Vatjan viidenneksen verokirjassa vuonna 1500. Sen kieleltään itämerensuomalaiset asukkaat harjoittivat maanviljelyä ja kalastusta sekä valmistivat rautaa paikallisesta raaka-aineesta. Kylä mainitaan asuttuna myös ruotsalaisten 1600-luvun alussa laatimassa maakirjassa.


title: Palokkaankylä

text: Myöhemmin Palokkaankylän asukkaat olivat lähiseudun monista muista kylistä poiketen venäläisiä, jotka kuuluivat aluksi Soikkolan ja vuodesta 1878 lähtien Valkovitsan ortodoksiseen seurakuntaan. Vuonna 1867 siellä oli Florukselle ja Laurukselle pyhitetty tsasouna, 26 taloa ja 71 miespuolista asukasta.


title: Palokkaankylä

text: Kylän asukkaat olivat 1860-luvulle saakka tilanomistajan maaorjia. Myöhemmin Palokkaankylä muodosti oman kyläkuntansa ja Venäjän vallankumouksen jälkeen Kattilan volostiin ja piiriin kuuluneen kyläneuvoston. Vuonna 1928 se liitettiin Villikaisin kyläneuvostoon. Kylä paloi toisen maailmansodan aikana. Sen ympäristö kuuluu Kattilan rauhoitusalueeseen.


title: Carlos del Barrio

text: Carlos del Barrio Corral (s. 15. elokuuta 1968) on espanjalainen autourheilija. Hän on toiminut mm. rallin MM-sarjassa ajavan Dani Sordon kartanlukijana vuodet 2004 ja 2011-2013. Hän opasti Sordon tämän uran ensimmäiseen voittoon Saksan MM-rallissa kaudella 2013. Aiemmin del Barrio on toiminut muun muassa Xavier Ponsin kartanlukijana vuosina 2005-2006 ja Daniel Solan vastaavana vuonna 2007. Kartanlukijan uransa del Barrio aloitti vuonna 1987.


title: Bernard Darniche

text: Bernard Darniche (s. 28. maaliskuuta 1942) on ranskalainen entinen ralliautoilija, joka kilpaili rallin maailmanmestaruussarjassa vuosina 1973-1987 saavuttaen seitsemän voittoa. Hänen kartanlukijanaan oli Alain Mahé. Darniche voitti rallin Euroopan-mestaruuden vuonna 1976 ja Ranskan mestaruuden kahdesti, vuosina 1976 ja 1978. Uransa aikana Darniche kilpaili kolmen eri automerkin riveissä: Alpine-Renault’n, Lancian ja Audin. Hän saavutti ensimmäisen voittonsa vuonna 1973 Renault’lla Marokon rallissa ja viimeisen voittonsa vuonna 1981 Lancialla Korsikan rallissa. Hänen paras sijoituksensa rallin MM-sarjan yhteispisteissä oli kuudes vuonna 1979.


title: Tomasz Arceusz

text: Tomasz Arceusz (s. 11. syyskuuta 1959 Raciąż, Puola) on puolalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja, mutta pelasi myös liberona sekä hyökkääjänä.


title: Tomasz Arceusz

text: Arceusz pelasi Motor Lublinissa ja KP Legia Varsovassa yhteensä 135 Puolan pääsarjan ottelua. Puolan lisäksi Arceusz pelasi Suomessa. Hän edusti Vaasan Palloseuraa Veikkausliigassa kaudella 1995 ja kaudella 1996 yhteensä 37 ottelussa, joissa hän teki yhden maalin. Ykkösessä Arceusz edusti VPS:aa ja JJK Jyväskylää pelaten yhteensä 77 ottelua ja tehden niissä 24 maalia. Kaudella 1995 hän toimi VPS:n pelaajavalmentajana.


title: Tomasz Arceusz

text: Pelaajauransa jälkeen Arceusz on valmentanut FC Kiistoa kausina 2005–2007 ja Vasa IFK:ta 2008. Vuosina 2011–2012 hän toimi TP-Seinäjoen ja Seinäjoen Jalkapallokerhon juniorivalmennuksessa. Kausina 2013–2014 Arceusz valmensi VIFK:n A-junioreita.


title: Marnie – vaarallisella tiellä

text: Marnie – vaarallisella tiellä on Alfred Hitchcockin ohjaama elokuva vuodelta 1964. Se kertoo mieleltään epävakaasta Marniesta (Tippi Hedren), joka varastelee ja pelkää miehiä ja punaista väriä, ja hänen esimiehestään ja myöhemmin aviomiehestään Mark Rutlandista (Sean Connery).


title: Marnie – vaarallisella tiellä

text: Ilja Rautsi (Helsingin Sanomat) luonnehtii elokuvaa arviossaan "jaksoittain tiukaksi psykodraamaksi, joka äityy paikoin ristiriitaisen ilkeäksi".


title: Rakastunut Pariisissa

text: Rakastunut Pariisissa ("Funny Face") on vuonna 1957 ensi-iltansa saanut yhdysvaltalainen musikaalielokuva. Sen pääosissa ovat Audrey Hepburn ja Fred Astaire.


title: Rakastunut Pariisissa

text: Elokuvassa muotilehden päätoimittaja Maggie Prescott (Kay Thompson) haluaa uudistaa lehteään, ja etsii mallikseen sekä kauniin että älykkään naisen. Hän ja valokuvaaja Dick Avery (Fred Astaire) löytävät mallin kirjakaupasta, kun sen myyjä, Jo Stockon (Audrey Hepburn) suostuu matkustamaan Pariisiin kuvattavaksi.


title: Rakastunut Pariisissa

text: Yhdysvaltalainen National Board of Review myönsi "Rakastuneelle Pariisissa" erikoispalkinnon sen kuvaukseen liittyvistä innovaatioista. Leonard Gershe oli ehdolla Writers Guild of America -palkintoon parhaiten kirjoitetusta musikaalista. Stanley Donen oli ehdolla Directors Guild of American ohjaajapalkintoon ja Cannesin kultaiseen palmuun. Elokuva sai neljä Oscar-palkintoehdokkuutta: paras alkuperäiskäsikirjoitus (Leonard Gershe), paras puvustus (Edith Head ja Hubert de Givenchy), paras kuvaus (Ray June ja Hal Pereira) sekä paras lavastus (George Davis, Sam Comer ja Ray Moyer).


title: Rakastunut Pariisissa

text: "The New York Timesin" kriitikot valitsivat "Rakastuneen Pariisissa" vuonna 2004 yhdeksi kaikkien aikojen tuhannesta parhaasta elokuvasta.


title: Ronan Quemener

text: Ronan Quemener (s. 13. helmikuuta 1988 Pariisi, Ranska) on ranskalainen jääkiekkomaalivahti, joka pelaa Tanskan Metal Ligaenin Aalborg Piratesissa.


title: Ronan Quemener

text: Quemenerin kasvattajaseura on Cormorans de Rennes. Hän pelasi juniorina sittemmin myös Ligue Bretagnessa ja Rouen Hockey Élite 76:ssa. Kaudella 2006–2007 Quemener pelasi ensimmäiset miesten pelinsä lainalla Rouenin U22-junioreista Ranskan kolmanneksi korkeimmalla sarjatasolla FFG Division 2:n Havre Athletic Club Hockeyssa. Rouenin miesten joukkueessa, Ranskan pääsarja Ligue Magnusissa hän debytoi kuitenkin seuraavalla kaudella 2007–2008, jolloin Quemener sai siellä tililleen kaksi runkosarja- ja yhden playoff-ottelun. Hän toimi pääasiassa joukkueen kakkosmaalivahtina Ramón Sopkolle. Quemener voitti Ranskan-mestaruuden ja Ranskan Cupin. Hän vahvisti myös Rouenin U22-junioreita, joissa Quemener voitti hopeaa. Kaudella 2008–2009 hän pelasi Ligue Magnusissa vain yhden runkosarjaottelun ja toimi Sopkon kakkosmaalivahtina. Quemener voitti Rouenin U22-junireissa kauden päätteeksi Ranskan-mestaruuden.


title: Ronan Quemener

text: Kaudeksi 2009–2010 Quemener siirtyi Rapaces de Gapiin. Hän nousi joukkueen ykkösmaalivahdiksi ja sai tililleen 20 runkosarja- ja kaksi playoff-ottelua. Quemener palkittiin kauden päätteeksi Ligue Magnusin parhaana nuorena pelaajana Trophée Jean-Pierre Graffilla. Kauden 2010–2011 päätteeksi hänet palkittiin sarjan parhaana maalivahtina Trophée Jean Ferrandilla yhdessä HC Amiensin Billy Thompsonin kanssa. Kaudella 2011–2012 Quemener jatkoi uraansa Brûleurs de Loups de Grenoblen paidassa. Hänen kautensa oli kuitenkin vaikeampi ja Quemener menetti kauden mittaan myös joukkueen ykkösmaalivahdin aseman Sébastien Raibonille.


title: Ronan Quemener

text: Quemener siirtyi kaudeksi 2012–2013 Diables Rouges de Briançonin riveihin. Hän toimi joukkueen pääasiallisena ykkösmaalivahtina ja voitti Ranskan Cupin. Quemener palkittiin turnauksen parhaana pelaajana. Kaudella 2013–2014 hänellä oli Ligue Magnusin runkosarjan paras torjuntaprosentti (92,3%) ja päästettyjen maalien keskiarvo (1.99). Quemener torjui Briançonille kauden päätteeksi joukkueen seurahistorian ensimmäisen Ranskan-mestaruuden ja hänet palkittiin pudotuspelien parhaana pelaajana.


title: Ronan Quemener

text: Kaudeksi 2014–2015 Quemener siirtyi vuoden mittaisella sopimuksella Mestis-joukkue Mikkelin Jukureihin. Hänellä oli sarjan runkosarjan paras päästettyjen maalien keskiarvo (1.72). Quemener torjui runkosarjassa yhdeksän nollapeliä, joilla hän sivusi Mestiksen kaikkien aikojen yhden kauden nollapeliennätystä (Mikko Strömberg 2004–2005). Quemener torjui kuitenkin vielä kevään 2015 pudotuspeleissä neljä nollapeliä ja nousi Mestiksen kaikkien aikojen eniten nollapelejä yhdessä kaudessa torjuneeksi maalivahdiksi. Hän voitti kauden päätteeksi Mestiksen-mestaruuden. Quemener valittiin kauden päätteeksi sarjan toiseen tähdistökentälliseen.


title: Ronan Quemener

text: Kaudeksi 2015–2016 Quemener siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Asplöven HC:hen. Hän nousi joukkueen selkeäksi ykkösmaalivahdiksi ja torjui runkosarjassa kaksi nollapeliä. Asplöven putosi kuitenkin kauden päätteeksi Hockeyettaniin. Kaudeksi 2016–2017 Quemener siirtyi vuoden mittaisella sopimuksella Tanskan Metal Ligaenin Aalborg Piratesiin.


title: Ronan Quemener

text: Quemener edusti Ranskaa MM-kilpailuissa vuosina 2011, 2014, 2015 ja 2016. Hän toimi jokaisessa turnauksessa joukkueensa pääasiallisena kolmosmaalivahtina. Vuoden 2015 turnauksessa Quemener pelasi yhden alkulohkon ottelun 9. toukokuuta 2015 Kanadaa vastaan. Hän sai Ranskan 3–4-tappioon päättyneessä ottelussa tililleen 39 torjuntaa. Vuoden 2014 turnauksessa Quemener toimi vain yhdessa ottelussa luukkuvahtina. Yhteensä hän on pelannut 23 A-maaottelua. Vuoden 2016 Quemener pelasi kaksi ottelua. Hän edusti Ranskaa myös Pyeongchangin olympiakisojen 2018 karsinnoissa, mutta Quemener toimi koko turnauksen ajan kakkosmaalivahtina Cristobal Huetille ja jäi kuitenkin ilman peliaikaa. Hän teki A-maajoukkuedebyyttinsä 1. syyskuuta 2010 ystävyysottelussa Puolaa vastaan. Quemener edusti Ranskaa myös jääkiekon MM-kilpailuissa vuonna 2017.


title: Luettelo Yhdysvaltain edustajainhuoneen puhemiehistä

text: Tämä on luettelo Yhdysvaltain edustajainhuoneen puhemiehistä. Puhemies johtaa puhetta Yhdysvaltain edustajainhuoneessa sekä äänestää edustajainhuoneen äänestyksissä mikäli äänestys tulos on tasan molempien puolueiden kesken. Puhemiehen ääni ratkaisee äänestystuloksen edustajainhuoneen äänestyksessä mikäli tulos on tasan. Puhemies valitaan edustajainhuoneen enemmistöpuolueesta


title: Faustino Asprilla

text: Faustino Hernán "Tino" Asprilla Hinestroza (s. 10. marraskuuta 1969 Tuluá, Kolumbia) on kolumbialainen entinen jalkapalloilija, joka tunnetaan parhaiten Parma FC:n, Newcastle Unitedin ja Kolumbian jalkapallomaajoukkueen pelaajana. Pelipaikaltaan hän oli keskushyökkääjä. Hän sai kannattajien keskuudessa urallaan lempinimen "The Octopus" (suom. mustekala) kyltymättömän ruokahalunsa vuoksi. Pituutta Asprillalla on 176 senttimetriä.


title: Faustino Asprilla

text: Asprilla aloitti seurajoukkueuransa vuonna 1988 Cucúta Deportivon paidassa, jossa hän teki kauden aikana parhaimmillaan 17 maalia. Tämä lukema oli myös Asprillan koko uran yhden kauden maaliennätys. Ensimmäistä kertaa hän siirtyi ulkomaille vuonna 1992, tuolloin Italian Serie A:ssa pelanneeseen Parma FC:hen. Hän pelasi Parmassa vuoteen 1996 asti tehden 84 pelissä 25 maalia. Vuonna 1996 kolumbialainen siirtyi Englannin Valioliigan Newcastle Unitediin, jossa pelatun kolmen kauden aikana peliaikaa tuli vain 48 pelissä ja maalejakin tuli vain yhdeksän. Edessä oli paluu takaisin Parmaan. Asprilla ei vakuuttanut myöskään toisella jaksollaan Parmassa, saldona kahden kauden aikana 22 ottelua ja vain yksi maali. Koko Parma-urallaan Asprilla voitti joukkueen kanssa UEFA Cupin kahdesti ja Cup-voittajien cupin kerran. Vuonna 1999 Asprilla palasi takaisin kotimanteereelleen Brasilian liigan Palmeirasiin. Vuonna 2004 uransa lopettanut Asprilla pelasi Palmeirasin jälkeen vielä kuudessa eri eteläamerikkalaisseurassa, viimeisimpänä kotikaupunkinsa Tuluán Cortuluássa vuonna 2004, ennen kuin lopetti uransa 35-vuotiaana.


title: Faustino Asprilla

text: Asprilla pelasi Kolumbian jalkapallomaajoukkueessa vuosina 1993-2001 57 ottelua, joissa syntyi 20 maalia. Hän kuului joukkueeseen kahdessa Copa Américassa, joissa molemmissa Kolumbia sijoittui toiseksi, kahdessa MM-turnauksessa (1994 ja 1998) sekä Barcelonan olympialaisissa 1992. Kolme vuotta viimeisen arvoturnauksensa, vuoden 1998 MM-kisojen jälkeen tuolloin brasilialaisessa Fluminensessa pelannut Asprilla ilmoitti päättävänsä maajoukkueuransa 32-vuotiaana.7


title: Carraran marmori

text: Carraran marmori on valkoista tai siniharmaata marmoria, jota saadaan Italiasta Toscanan maakunnan Carrarassa sijaitsevista marmorilouhoksista. Paikkakunnalla toimii yli 50 marmoria louhivaa yritystä.


title: Carraran marmori

text: Carraran marmori on jo yli kahden vuosituhannen ajan ollut suosittu rakennusmateriaali Sitä on louhittu Antiikin Rooman ajoista lähtien, jolloin Carraran marmorista rakennettiin muun muassa Roomassa sijaitsevat Pantheonin temppeli ja Trajanuksen pylväs. Myös renessanssiajan kuvanveistäjä Michelangelo käytti sitä töissään, muun muassa hänen tunnetuin veistoksensa "Daavid" on tehty Carraran marmorista.


title: Carraran marmori

text: 1600–1700-luvuilla louhos oli Massa-Carraran ruhtinaskuntaa hallinneiden ruhtinassukujen omistuksessa, minkä jälkeen ne siirtyivät Habsburgin kuningassuvun haltuun. Olosuhteet louhoksella olivat erittäin raskaat ja huonot. Työn ankaruudesta johtuen Carrarassa työskenteli paljon tuomittuja rikollisia ja muita lakia pakoilleita sekä myös muista Euroopan maista karkotettuja työväenliikkeen aktiiveja. Olosuhteet johtivat 1800-luvun jälkipuoliskolla työntekijöiden radikalisoitumiseen, jolloin muun muassa Italian ensimmäinen anarkistinen ryhmä perustettiin Carraran louhoksella. Tammikuussa 1894 työntekijät aloittivat kansannousun, jonka viranomaiset kukistivat väkivalloin.


title: Carraran marmori

text: Suomessa Carraran marmori tunnetaan parhaiten eräiden 1900-luvun jälkipuoliskolla rakennettujen julkisten rakennusten julkisivumateriaalina. Sitä käytti muun muassa arkkitehti Alvar Aalto Helsinkiin suunnittelemissaan Enso-Gutzeitin pääkonttorissa ja Finlandia-talossa. Materiaalivalinnalla hän halusi linkittää Suomen eurooppalaiseen kulttuuriperintöön. Marmori ei kuitenkaan ole kestänyt Suomen ilmastoa, vaan molempien rakennusten laatat on jouduttu vaihtamaan jo muutaman vuosikymmenen jälkeen. Ongelmana oli laattojen käpristyminen, jonka johdosta ne myös irtosivat kiinnikkeistään ja putoilivat seiniltä. Finlandia-talon laatat vaihdettiin pienempiin Carraran marmorista tehtyihin laattoihin 1990-luvun lopulla, mutta Enso-Guitzeitin pääkonttoriin vaihdettiin vuosina 2007–2008 toteutetun remontin yhteydessä erilaatuista marmoria. Suomen lisäksi ongelmia on ollut myös vuonna 2008 Oslon oopperataloon asennetulla marmorijulkisivulla, joka on alkanut kellastua.


title: Carraran marmori

text: Myös Juha Leiviskän ja Bertel Saarnion suunnitteleman, vuonna 1968 valmistuneen Kouvolan kaupungintalon julkisivut oli alun perin verhoiltu Carraran marmorilla. Huonoon kuntoon mennyt pinnoitus jouduttiin 2000-luvun alussa vaihtamaan portugalilaiseen graniittiin, jolloin rakennuksen ulkonäkö muuttui. Samoin vuonna 1972 Helsinkiin valmistunut hotelli Hesperia (nykyinen Crowne Plaza) oli alkujaan verhoiltu Carraran marmorilla, mutta julkisivumateriaaliksi vaihdettiin 2000-luvun saneerauksessa portugalilainen graniitti.


title: Carraran marmori

text: Todennäköisesti Suomen suurin Carraran marmorista tehty veistos on Emil Wikströmin vuonna 1907 toteuttama insinööri Wladimir Jurveliuksen kolmimetrinen hautapaasi Vilppulan hautausmaalla.


title: Perintö (vuoden 1976 elokuva)

text: Perintö ("Family Plot") on viimeinen Alfred Hitchcockin ohjaama elokuva vuodelta 1976. Se perustuu Victor Canningin romaaniin "The Rainbird Pattern". Se kertoo varakkaasta Juliasta (Cathleen Nesbitt), joka palkkaa selvänäkijän etsimään sukulaispoikaansa, joka on saamassa suuren perinnön.


title: Perintö (vuoden 1976 elokuva)

text: "Video-oppaassa" vuodelta 1994 Asko Alanen sanoo Hitchcockin viimeisen elokuvan jäävän ”lupsakkaaksi konnastelukomediaksi” ja antaa sille kolme tähteä viidestä, mikä vastaa sanallista arviota ”hyvä”.


title: Revitty esirippu

text: Revitty esirippu on Alfred Hitchcockin ohjaama elokuva vuodelta 1966. Se sijoittuu Itä-Saksaan Kylmän sodan aikana. Päähenkilöinä ovat amerikkalainen fysiikan professori Michael Armstrong (Paul Newman) ja hänen morsiamensa Sarah Sherman (Julie Andrews).


title: Väärä mies

text: Väärä mies on Alfred Hitchcockin ohjaama elokuva vuodelta 1956. Se perustuu tositapahtumiin ja kertoo miehestä, jota syytetään rikoksesta jota hän ei ole tehnyt.


title: Minä tunnustan

text: Minä tunnustan on Alfred Hitchcockin ohjaama elokuva vuodelta 1953. Se sijoittuu Quebeciin. Montgomery Clift esittää pappia, joka kuulee ripittäytyjän tunnustavan murhan, mutta ei voi rippisalaisuuden takia käräyttää tätä poliisille. Poliisi sen sijaan epäilee pappia itseään.


title: Minä tunnustan

text: "Video-oppaassa" vuodelta 1994 Kati Sinisalo valittaa, ettei Hitchcockille ominainen väärän miehen teema tässä elokuvassa luo jännitystä vaan ahdistaa. Hän antaa elokuvalle kolme tähteä viidestä, mikä vastaa sanallista arviota ”hyvä”.


title: Kuddnäs

text: Kuddnäs on kirjailija Zachris Topeliuksen lapsuuden kotitalo Uudessakaarlepyyssä. Se on vuodesta 1934 ollut Topelius-museo, jossa esitellään aikakauden säätyläisasumista.


title: Kuddnäs

text: Topeliuksen vanhemmat piirilääkäri Zacharias Topelius vanhempi ja Katarina Sofia Calamnius ostivat talon pakkohuutokaupasta 1814, ja Topelius asui siinä 14-vuotiaaksi, jolloin hän lähti Helsinkiin jatkamaan opintoja. Myöhemmin hän kävi siellä lomilla. Sivurakennuksessa on Topeliuksen muistohuone. 1970-luvun alussa talon osti yksityishenkilö, mutta se palasi kaupungin omistukseen. Rakennus peruskorjataan Topeliuksen 200-vuotisjuhlavuodeksi 2018. Museo on auki toukokuun puolivälistä elokuun loppuun. Tilan osti 1933 säätiö, joka oli perustettu säilyttämään Topeliuksen synnyinkoti. Rakennus sisustettiin museoksi ja avattiin yleisölle 1934.


title: Kuddnäs

text: Päärakennuksen lisäksi pihapiirissä on sivurakennus ja paakarintupa, huvimaja sekä vaunuliiteri. Mansardikattoisen valkeaksi rapatun hirsisen päärakennuksen rakennutti 1700-luvun lopulla Basilier-sukuun kuulunut omistaja. Päärakennus ja toinen sivurakennus on siirretty paikalle. Topelius omisti tilan vuoteen 1873.


title: Ernest Lehman

text: Ernest Lehman (8. joulukuuta 1915 New York, Yhdysvallat – 2. heinäkuuta 2005 Los Angeles, Yhdysvallat) oli yhdysvaltalainen elokuvakäsikirjoittaja. Hän työskenteli toisen maailmansodan jälkeisinä vuosina Hollywoodin tärkeimpien ohjaajien, kuten Alfred Hitchcockin ja Billy Wilderin kanssa. Hän sai vuonna 2001 erikois-Oscarin elämäntyöstään ensimmäisenä näin palkittuna käsikirjoittajana. Hänen käsikirjoituksensa oli ollut Oscar-ehdokkaana neljä kertaa, ja kaksi kertaa hänen käsikirjoittamansa elokuva oli ehdolla parhaaksi elokuvaksi.


title: Ernest Lehman

text: Lehman asui lapsuutensa New Yorkissa ja opiskeli luonnontieteitä. Hän ei tehnyt ikinä koulutustaan vastaavaa työtä, vaan erilaisia hommia journalismin ja showbusineksen ympärillä. Vuosina 1944–1946 hän julkaisi 32 novellia. Vuonna 1952 hänet kutsuttiin Hollywoodiin.


title: Ernest Lehman

text: Lehman työskenteli 20 vuoden aikana lähes kaikille elokuvastudioille. Hän kirjoitti monien menestyselokuvien käsikirjoitukset ja kaksi romaania.


title: Pancho Villa (täsmennyssivu)

text: Pancho Villa voi tarkoittaa seuraavia:


title: Juan Orlando Hernández

text: Juan Orlando Hernández Alvarado, tunnetaan myös lyhenteellä JOH (s. 28. lokakuuta 1968) on hondurasilainen poliitikko ja liikemies ja maansa presidentti tammikuusta 2014 asti. Hänen puolueensa on konservatiivinen Hondurasin kansallispuolue PNH. Hernández on naimisissa Ana Garcían kanssa.


title: Juan Orlando Hernández

text: Juan Orlando Hernández on lakimies, joka valmistui vuonna 1989 Hondurasin autonomisesta yliopistosta, jossa hän oli toiminut oppilasjärjestön puheenjohtajana. Hän opiskeli myös New Yorkissa. Kotimaassaan Hernández on toiminut kahvinviljelyalalla liikemiehenä. Poliittisen uransa 2001 aloittanut Hernández valittiin vuonna 2010 Hondurasin kansalliskongressin puheenjohtajaksi.


title: Juan Orlando Hernández

text: Kongressin puhemiehenä Hernández oli näkyvämpi toimija kuin samaa puoluetta edustanut silloinen presidentti Porfirio Lobo Sosa. Hernández sai aikaan perustuslainmuutoksen, joka salli huumerikollisten luovuttamisen Yhdysvaltoihin. Hän perusti myös poliisiin sotilaalliset joukot palauttamaan järjestystä huumerikollisuuden kanssa kamppailevaan maahan.


title: Juan Orlando Hernández

text: Marraskuussa 2012 Hernández valittiin Hondurasin kansallispuolueen (PNH) presidenttiehdokkaaksi. Vaaleista kehkeytyi lopulta Hernándezin ja Xiomara Castron taistelu. Castro vastusti sotilaspoliiseja, kun taas Hernández oli näiden kannalla. Lopulta Hernández voitti vaalit 250 000 äänen erolla Castroon. Hän vannoi virkavalansa 27. tammikuuta 2014. Joulukuussa 2017 Hernández valittiin uudelle kaudelle pienellä marginaalilla epäilyttävissä vaaleissa, joissa hänen vastaehdokkaanaan oli korruptionvastaisen rintaman Salvador Nasralla.


title: Kevytkenkäinen (vuoden 1928 elokuva)

text: Kevytkenkäinen ("Easy Virtue") on Alfred Hitchcockin ohjaama brittiläinen draamaelokuva vuodelta 1928. Se perustuu Noel Cowardin näytelmään. Se on 1920-luvun englantilaiselle elokuvalle tyypillinen näytelmäfilmatisointi – hyvin tuotettu ja jokseenkin suoraviivainen filmatisointi näytelmästä. Hitchcockin tekniset ja elokuvakerronnalliset ratkaisut nostivat sen kuitenkin keskinkertaista paremmaksi.


title: Kevytkenkäinen

text: Kevytkenkäinen voi tarkoittaa ainakin seuraavia:


title: Whine Up

text: Whine Up on dominikanilais-amerikkalainen pop/R&B-laulaja Kat DeLunan debyyttisingle hänen 9 Lives-debyyttialbumilta. Kappaleella vierailee jamaikalainen artisti Elephant Man. Ensin luultiin että Ivy Queen oli mukana oleva artisti, mutta DeLuna itse paljasti sen olevan Elephant Man. Kappaleen avulla DeLuna voitti "Billboard" Latin Music-palkinnon kategoriassa "Vuoden Latin Dance Club Play-kappale". Kappaleen nimi tulee sanan "Wind Up" karibian englantilaisesta ääntämyksestä, joka tarkoittaa lanteiden liikuttelemista tanssilattialla.


title: Whine Up

text: CD Single FrenchCD Single Promo FrenchCD Maxi Single GermanCD Maxi Single German Enhanced CDCD Maxi Single AustralianCD Ringle USACD Maxi Single USACD Maxi Single Promo USACD Single Promo Remixes USALP USA


title: Mepakriini

text: Mepakriini eli kinakriini (CHNClO) on orgaaninen yhdiste ja akridiinijohdannainen. Ainetta käytetään lääkeiaineena hoidettaessa eräitä alkueläin- ja muita loisinfektioita. Aineen myrkyllisyyden ja haittavaikutusten vuoksi sen käyttö on vähentynyt.


title: Mepakriini

text: Mepakriinin vaikutusmekanismi ei ole täysin selvillä. Yhdiste kykenee sitoutumaan DNA:han ja RNA:han, mutta fluoresenssitutkimustan perusteella pääasiallinen vaikutusmekanismi on alkueläinten solukalvon kehittymisen häiriintyminen. Mepakriini estää myös sukkinaatti-ionien hapettumista, koliiniesteraasientsyymin toimintaa ja systeemisen lupus erythematosuksen yhteydessä eräitä solutekijöitä. Mepakriini on tehokas muun muassa malarialoisioita, "Giardia"-, "Trichomonas"- ja "Entamoeba"-sukujen alkueläinten punasolukierrossa oleviin asteisiin ja heisimatoihin. Ihmiselle annostus on 100 mg kolme kertaa vuorokaudessa ja eläimille 2 mg kolme kertaa vuorokaudessa. Malarian hoitoon ainetta käytettiin aina toiseen maailmansotaan asti, minkä jälkeen muut lääkkeet ovat syrjäyttäneet sen pääosin malarian hoidossa. Kinakriinin on todettu estävän prioniproteiinien vääränlaista laskostumista, minkä vuoksi sitä on tutkittu Creutzfeldt–Jakobin taudin hoitoon.


title: Mepakriini

text: Tyypillisimpiä mepakriinin aiheuttamia haittavaikutuksia ovat päänsärky, huonovointisuus, vatsakivut ja oksentelu. Vaaraton kosmeettinen haitta on ihon värin muuttuminen kellertäväksi. Vakavampia haittavaikutuksia ovat keskushermosto-oireet kuten kouristukset ja silmien retinoplatia. Aine kertyy ihmisen sisäelimiin ja hiuksiin. Pahimmassa tapauksessa lääkeaine saattaa jopa aiheuttaa kuolemaan johtavia komplikaatioita. Kinakriinia ei tule käyttää yhdessä aminokinoliinien kanssa.


title: Mepakriini

text: Mepakriinia voidaan syntetisoida 3,9-dikloori-7-metoksiakridiinin ja 1-(dietyyliamino)-4-aminopentaanin välisellä reaktiolla.


title: Esirippu laskee

text: Esirippu laskee on Alfred Hitchcockin ohjaama elokuva vuodelta 1950. Se sijoittuu Lontoon teatterimaailmaan.


title: Esirippu laskee

text: Esirippu laskee oli Hitchcockin viimeinen Englannissa kuvattu elokuva yli 20 vuoteen. Amerikkalaisen Jane Wymanin ja saksalaisen Marlene Dietrichin lisäksi elokuvassa oli joukko Britannian kirkkaimpia tähtiä: Alastair Sim, Kay Walsh, Michael Wilding, Richard Todd, Miles Malleson, Joyce Grenfell, Andre Morell, Irene Handl ja Sybil Thorndike.


title: Run the Show

text: Run the Show on yhdysvaltalaisen R&B-laulaja Kat DeLunan kappale hänen 9 Lives-debyyttialbumilta. Se julkaistiin hänen debyyttialbumin toisena maailmanlaajuisena singlenä. Kun levyn albumiversio sisältää Shaka Deen esittämiä vokaaleja, singleversio sisältää räppäri Busta Rhymesin esittämiä vokaaleja. Kappale julkaistiin suurilla radioasemilla 15. tammikuuta 2008. Kappaleen espanjankielinen versio sisältää reggaetonartisti Don Omarin esittämiä sanoja.


title: Run the Show

text: Digital downloadPromo CDRun the Show (iTunes Digital Remixes) - EP


title: Kehä (elokuva)

text: Kehä, esitetty myös nimellä Ratkaisu nyrkkeilykehässä, ("The Ring") on Alfred Hitchcockin ohjaama brittiläinen draamaelokuva vuodelta 1927. Se sijoittuu nyrkkeilymaailmaan ja Hitchcock kirjoitti käsikirjoituksen yhdessä vaimonsa Alma Revillen kanssa.


title: HC Indians Kaarina

text: HC Indians Kaarina (lyhennettynä HCIK. Aiemmin Kaarinan Kiekko-Pojat, lyhennettynä KaKiPo) on kaarinalainen jääkiekkoseura, jonka edustusjoukkue pelaa Suomen kolmanneksi korkeimmalla sarjatasolla Suomi-sarjassa. Kausi 2014–2015 on joukkueelle ensimmäinen sarjassa. KaKiPo on aiemmin voittanut II-divisioonan Länsirannikon mestaruuden neljä kertaa, joista viimeisin ratkaisi joukkueelle nousun Suomi-sarjaan keväällä 2014.


title: HC Indians Kaarina

text: Sarjanousunsa jälkeen vuonna 2014 KaKiPo siirsi edustusjoukkueensa toiminnan perustettuun uuteen seuraan ja vaihtoi sen nimeksi HC Indians Kaarina. Junioritoiminta jatkuu KaKiPossa.


title: Bon Voyage

text: Bon Voyage on Alfred Hitchcockin ohjaama lyhyt propagandaelokuva vuodelta 1944. Se kertoo brittiläisestä ilmavoimien lentäjästä, joka pakenee miehitetystä Ranskasta vastarintaliikkeen avulla.


title: Teppo Jalonen

text: Teppo Jalonen (s. 11. kesäkuuta 1970) on aktiiviuransa päättänyt suomalainen kestävyysjuoksija. Hän edusti koko kilpailu-uransa ajan Marttilan Murtoa ja hänen valmentajanaan toimi Lasse Hiidensalo. Aikuisten SM-tasolla Jalonen saavutti maratonilla pronssia vuonna 1994.


title: Teppo Jalonen

text: Kansainvälisissä kilpailuissa Jalonen edusti Suomea kaikkiaan neljä kertaa. Vuonna 1994 Helsingissä järjestetyissä EM-kisoissa hän osallistui maratonille ja oli sijalla 58. Puolimaratonin MM-kisoissa Jalonen oli vuonna 1995 sijalla 95. Lisäksi maastojuoksun puolella hän oli EM-kisoissa yhdeksän kilometrin matkalla sijalla 77. vuonna 1995 ja mukana hän oli myös MM-tasolla 12 kilometrin matkalla vuonna 1996, mutta tuolloin hän joutui keskeyttämään.


title: Teppo Jalonen

text: Virallisissa kilpailuissa Jalonen ei ole esiintynyt vuoden 2010 jälkeen.


title: Friedrich Hecker

text: Friedrich Franz Karl Hecker (28. syyskuuta 1811 Eichtersheim, Badenin suurherttuakunta – 24. maaliskuuta 1881 St. Louis, Missouri, Yhdysvallat) oli saksalainen vallankumouksellinen tasavaltalainen, joka yritti vuoden 1848 vallankumouksen aikana nostattaa kansannousun Badenissa huhtikuussa 1848. Epäonnistuttuaan hän pakeni maasta ja asui myöhemmin Yhdysvalloissa.


title: Friedrich Hecker

text: Hecker oli koulutukseltaan lakimies ja toimi vuodesta 1838 asianajajana Mannheimin korkeimmassa oikeudessa. Hänet valittiin vuonna 1842 Badenin parlamentin alahuoneeseen, jossa hänestä taitavana esiintyjänä tuli pian liberaalin opposition johtaja. Edustajatovereistaan poiketen hän suuntasi puheensa suoraan kansalle ja saavutti suureen suosion, mutta ei pyrkinyt puolueen rakentamiseen. Hecker toimi vuodesta 1847 yhteistyössä vallankumouksellisen agitaattorin Gustav Struven kanssa ja alkoi vähitellen radikalisoitua mielipiteiltään. Maaliskuun vallankumouksen puhjettua vuonna 1848 Hecker esitti kansanjoukkojen poliittisia uudistuksia ja vapauksia koskeneet vaatimukset anomuksena hallitsijalle. Johann Bekkin johtama Badenin hallitus suostui vaatimuksiin, Hecker kutsui 19. maaliskuuta Offenburgiin kansankokouksen, joka esitti vielä pidemmälle meneviä vaatimuksia uudesta perustuslaista ja muista suurista muutoksista. Hecker valittiin demokraattien edustajana Frankfurt am Mainin esiparlamenttiin, jossa hän maaliskuun lopussa esitti oman ohjelmansa. Hän vaati esiparlamenttia ryhtymään kansaa edustavaksi vallankumouskomiteaksi, joka kumoaisi Saksan monarkiat. Enemmistö kokousedustajista halusi kuitenkin säätää uuden perustuslain ja etsiä sille hyväksyntää laillista tietä. Heckerin johtama radikaaliryhmä marssi tällöin ulos esiparlamentista, ja hän ryhtyi suunnittelemaan kansannousua toteuttaakseen tasavaltalaisen ohjelmansa toista tietä.


title: Friedrich Hecker

text:
Hecker tukijoineen kutsui Badenin tasavaltalaiset kokoontumaan 14. huhtikuuta syrjäiseen Konstanzin kaupunkiin, josta heidän oli tarkoitus marssia verettömästi halki Badenin ja koko Saksan. Hecker sai melko vähän kannattajia. Kohdattuaan heitä vastaan lähetetyt Badenin ja Hessenin armeijan kapinalliset kärsivät tappion Kandernin lähellä 20. huhtikuuta käydyssä taistelussa. Hecker pakeni Sveitsiin, josta käsin hän alkoi julkaista Badeniin levitettyä vallankumouksellista sanomalehteä. Hän kohosi Badenissa jonkinlaiseksi kansansankariksi, ja hänestä kertova laulu sekä niin sanottu Hecker-hattu muodostuivat suosituiksi. Hänet valittiin eteläisen Badenin edustajana Frankfurtin kansalliskokoukseen, mutta häntä estettiin ottamasta paikkaansa vastaan. Hecker muutti syyskuussa 1848 Yhdysvaltoihin. Hän palasi lyhytaikaisesti Saksaan keväällä 1849, kun vallankumous oli puhjennut uudelleen Badenissa, mutta saapui liian myöhään ja lähti uudelleen Amerikkaan.
Hecker eli tämän jälkeen maanviljelijänä Illinoisissa. Yhdysvaltain sisällissodan aikana hän palveli everstinä Pohjoisvaltioiden armeijassa komentaen ensin rykmenttiä ja sitten prikaatia, kunnes jätti palveluksen vuonna 1864. Hecker vieraili myöhemmin useita kertoja Saksassa ja suhtautui myönteisesti Saksan yhdistymiseen vuonna 1871. Hän ei kuitenkaan hyväksynyt Preussin johtavaa asemaa Saksan keisarikunnassa eikä siksi palannut kotimaahansa. Myöhempinä vuosinaan hän muun muassa piti luentoja amerikansaksalaisille.


title: Lääkärihelikopteritoiminta

text: Lääkärihelikopteritoiminta on yksi ensihoidon muoto. Se koostuu ensihoidosta ja siihen liittyvistä tukipalveluista eli lentotoiminnasta, tukikohdista ja maayksiköistä.


title: Lääkärihelikopteritoiminta

text: Lääkärihelikopteri tuo ensihoitolääkärin ja tehohoitotasoisen ensihoidon mahdollisimman nopeasti apua tarvitsevan potilaan luo. Lääkärihelikopteri hälytetään korkeariskisiin tehtäviin. Päätöksen yksiköiden lähettämisestä esimerkiksi onnettomuuspaikalle tekee hätäkeskus riskiarvioinnin perusteella. Kun lääkärihelikopteri lähtee matkaan, on useimmiten kyseessä onnettomuus tai ihmisen peruselintoiminnon häiriö, kuten tajuttomuus, elottomuus tai hengitysvaikeus.


title: Lääkärihelikopteritoiminta

text: Lääkärihelikopterissa on usein hoitotila, jossa varusteet ja laitteet on sijoitettu niin, että lääkäri yltää niihin helposti omalta paikaltaan istuen. Hoitotilan varusteisiin kuuluvat muun muassa VIRVE-radiot, potilaan valvontamonitorit sekä hengityskone ja tietokone.


title: Lääkärihelikopteritoiminta

text: Suomessa lääkärihelikopteritoiminnasta vastaa valtakunnallinen hallinnointiyksikkö FinnHEMS .


title: Lääkärihelikopteritoiminta

text: FinnHEMSille lentopalveluja tuottavat tällä hetkellä lääkäri- ja ambulanssihelikopteritoimintaan erikoistuneet yhtiöt "Skärgårdshavets Helikoptertjänst Ab" ja "Babcock Scandinavian AirAmbulance AB". SHT lentää Eurocopter EC135 P2 Single Pilot IFR -helikoptereilla ja Babcockilla on käytössä Airbusin mallit EC 145 T2 ja 145 T2.


title: Lääkärihelikopteritoiminta

text: FinnHEMSillä on tukikohdat Tampereen lisäksi Vantaalla, Turussa, Kuopiossa, Oulussa ja Rovaniemellä. Näistä tukikohdista lääkärihelikopteri tavoittaa 70 prosenttia suomalaisista 30 minuutin sisällä hälytyksestä.


title: Lääkärihelikopteritoiminta

text: Lääkintähelikopterit saivat vuonna 2017 yli 14 000 hälytystä. Ne pelastivat 141 potilaan hengen ja antoivat apua yli tuhannelle muulle loukkaantuneelle tai sairastuneelle.


title: Lääkärihelikopteritoiminta

text: Lääkärikopteri ei yleensä kuljeta potilaita vaan tavoitteena on kuljettaa lääkäri potilaan luokse. Lääkärihelikopterilla kuljetettujen potilaiden määrä on kasvussa: vuonna 2012 kopterit kuljettivat noin 200 potilasta, kun vuonna 2017 kuljetettuja potilaita oli yli 430.


title: Lääkärihelikopteritoiminta

text: Lain mukaan lääkärihelikopteritoiminnasta päättää ensihoitokeskus, jonka toiminnasta sopivat erityisvastuualueen sairaanhoitopiirien kuntayhtymät keskenään.


title: Lääkärihelikopteritoiminta

text: Terveyssosiologian dosentti Markku Myllykankaan mukaan lääkärihelikoptereiden vaikuttavuudesta ei ole tehty ainoatakaan satunnaistettua kontrolloitua koetta. Tutkimusnäytön sijaan kopteritoiminta perustuu lähinnä lentävien lääkäreiden vakuutteluun sekä erityisesti lujaan uskoon ja hartaaseen toiveeseen. Koptereiden lisäarvo kumipyöräambulansseihin nähden on käytännössä olematon ja päätös koptereiden ilmassa pitämisestä on puhtaasti poliittinen.


title: Lääkärihelikopteritoiminta

text: Turun Sanomat uutisoi tammikuussa 2015, että noin 40 prosenttia lääkärihelikoptereiden hälytyksistä perutaan ennen kuin kopteri on ehtinyt kohteeseensa. Keväällä 2012 Ylen MOT-ohjelma ja Suomen Kuvalehti kertoivat, että kopteritoiminnan rahoitukseen liittyi epäselvyyksiä.


title: Juuso Rainio

text: Juuso Fritiof Rainio (s. 18. huhtikuuta 1969 Kokkola) on aktiiviuransa päättänyt suomalainen kestävyysjuoksija. Seuratasolla hän edusti Muuramen Yritystä ja Vaajakosken Kuohua ja hänen valmentajanaan toimi Ensio Hakala. Kalevan kisoista Rainio saavutti pronssia 10 000 metrin juoksussa vuonna 1994. Lisäksi hän voitti aikuisten SM-tasolta maratonilla hopeaa vuonna 1994, puolimaratonilla kultaa vuonna 1997 ja kaksi pronssia vuosina 1996 sekä 1999, 12 kilometrin maastojuoksussa kaksi pronssia vuosina 1997 ja 1999 sekä 20 kilometrin tiejuoksussa kultaa vuonna 1995, hopeaa vuonna 1994 sekä pronssia vuonna 1993.


title: Juuso Rainio

text: Vuonna 1994 Helsingissä järjestetyissä EM-kisoissa hän osallistui maratonille ja oli lopputuloksissa sijalla 45.


title: Juuso Rainio

text: Virallisissa kilpailuissa hän ei ole esiintynyt vuoden 2001 jälkeen.


title: Aventure Malgache

text: Aventure Malgache on toinen kahdesta lyhyestä propagandaelokuvasta, jotka Alfred Hitchcock ohjasi vuonna 1944. Se kertoo Clauroussesta, joka toimii rohkeasti vastarintaliikkeen puolesta natsien miehittämässä Madagaskarissa. Hän joutuu vankilaan, mutta britit onnistuvat vapauttamaan hänet ja hän saattaa jatkaa toimiaan.


title: Aventure Malgache

text: Hitchcock sujautti elokuviin myös viihteellistä ainesta, joten ne tilannut ministeriö päätteli, etteivät ne ole riittävän tehokkaita, ja päätti varmuuden vuoksi hyllyttää elokuvat.


title: Farmarin naimakauppa

text: Farmarin naimakauppa ("The Farmer's Wife") on Alfred Hitchcockin ohjaama brittiläinen draamaelokuva vuodelta 1928. Se kertoo leskeksi jääneen maanviljelijän halusta löytää uusi vaimo.


title: Vuoden 2002 jalkapallon maailmanmestaruuskilpailujen karsinnat

text: Vuoden 2002 jalkapallon maailmanmestaruuskilpailujen karsintoihin osallistui 197 FIFA:n jäsenmaata, jotka kilpailivat 32 paikasta Japanissa ja Etelä-Koreassa pelattuihin 2002 MM-kilpailuihin. Karsinnat pelattiin vuosina 2003-2005.


text: Afrikan maanosaliitolla CAF:lla oli MM-kisoissa viisi paikkaa. Afrikan maista MM-kisoihin selviytyivät:


text: Aasian maanosaliitolla AFC:llä oli MM-kisoissa neljä paikkaa, sekä yksi jaettu paikka Euroopan kanssa. Kaksi aasian paikkaa menivät automaattisesti isäntämaille Etelä-Korealle ja Japanille, näin ollen Aasian karsinnoista kisoihin pääsi vain kaksi maata. Aasian maista MM-kisoihin selviytyivät:


text: Aasian karsintojen kolmas Iran hävisi liittojen välisen karsintaottelunsa Irlannille, eikä näin selviytynyt MM-kisoihin.


text: Pohjois- ja Väli-Amerikan maanosaliitolla CONCACAF:lla oli MM-kisoissa kolme paikkaa. Alueen maista MM-kisoihin selviytyivät:


text: Euroopan maanosaliitolla UEFA:lla oli MM-kisoissa yhteensä 15 paikkaa, sekä yksi jaettu paikka Aasian kanssa. Yksi paikoista meni automaattisesti hallitsevalle maailmanmestarille Ranskalle, joka selviytyi kisoihin ilman karsintaa. Euroopan maista MM-kisoihin selviytyivät:


text: Irlanti voitti liittojen välisessä karsinnassa Iranin, ja selviytyi näin MM-kilpailuihin.


text: Etelä-Amerikan maanosaliitolla CONMEBOL:lla oli MM-kisoissa neljä paikkaa, sekä yksi jaettu paikka Oseanian liiton kanssa. Etelä-Amerikasta MM-kisoihin selviytyivät:


text: Etelä-Amerikan karsintojen viides Uruguay voitti Australian, liittojen välisessä karsinnassa ja selviytyi MM-kisoihin.


text: Oseanian maanosaliitolla OFC:lla oli MM-kisoissa yksi jaettu paikka Etelä-Amerikan liiton kanssa. Oseanian karsinnat voitti Australia, joka hävisi liittojen välisessä karsinnassa Uruguaylle, eikä Oseaniasta selviytynyt näin ollen yhtään maata MM-kilpailuihin.


title: Uusi demokratia (ruotsalainen puolue)

text: Uusi demokratia (, lyhenne "NyD", "nyd" tai "nd") oli Ruotsissa vuosina 1991–2000 toiminut puolue. Vuoden 1991 valtiopäivävaaleissa puolue sai 25 valtiopäiväedustajaa, mutta vuosien 1994 ja 1998 vaaleissa se ei enää saanut edustajia valtiopäiville. Puolue menestyi valtiopäivävaaleissa seuraavasti:


title: Lampiorneero

text: Lampiorneero ("Cinclodes excelsior") on orneeroiden heimoon kuuluva varpuslintu.


title: Lampiorneero

text: Lampiorneeroa tavataan Kolumbiassa ja Ecuadorissa. Lajin kannankehitys on vakaa, ja se on luokiteltu elinvoimaiseksi.


title: Andienvirtaorneero

text: Andienvirtaorneero ("Cinclodes fuscus") on orneeroiden heimoon kuuluva varpuslintu.


title: Andienvirtaorneero

text: Andienvirtaorneeroa tavataan Argentiinassa, Brasiliassa, Chilessä, Paraguayssa ja Uruguayssa. Lajin kannankehitys on vakaa, ja se on luokiteltu elinvoimaiseksi.


title: Jake Virtanen

text: Jacob "Jake" Virtanen (s. 17. elokuuta 1996 New Westminster, Brittiläinen Kolumbia, Kanada) on kanadansuomalainen jääkiekkoilija, joka pelaa NHL-joukkue Vancouver Canucksin organisaatiossa. Seura varasi hänet ensimmäisen kierroksen kuudentena pelaajana kesällä . Virtanen on pelipaikaltaan oikea laitahyökkääjä.